RT: „Tehnički incident“ danima drži evropski Dži-pi-es sistem van funkcije\nVelika tehnička greška dovela je do toga da je evropski satelitski navigacioni sistem potpuno neodsutan od petka, sa većinom satelita koji si učinili da se sistem Galileo pokvari, saopštila je kosmička agencija EU.\nEvropski sistem "Galileo" izgrađen je da bi zamenio američki "Dži-pi-es" sistem, ali nakon prekida, korisnici se automatski vraćaju na američki sistem pozicioniranja. Agencija za globalne navigacijske satelitske sisteme (GNSS) je u nedelju je saopštila da je "tehnički incident vezan za njegovu zemaljsku infrastrukturu" uzrokovao problem.\nIncident je doveo do “privremenog prekida” usluga "Galilea" od petka, osim službe za traganje i spašavanje (SAR), koja locira ljude u nevolji na moru ili na planinama, navodi GNSS.\nAgencija je navela da njeni stručnjaci rade na ponovnom uspostavljanju rada sistema „što je pre moguće“ i da je uspostavljen „Odbor za preispitivanje anomalija“ koji će analizirati „tačan uzrok i sprovesti aktivnosti oporavka“.\n"Galileo" je počeo da pruža svoje usluge u decembru 2016. godine kao alternativu američkom sistemu i očekivalo se da će biti u potpunosti raspoređen do 2020. godine. Statusna internet stranica agencije pokazuje 22 satelita u konstelaciji "Galilea" koji su navedeni kao “neupotrebljivi” zbog “prekida rada” . ”\n"Galileo" je u vlasništvu EU i njime upravlja Evropska kosmička agencija. U izveštaju koji je objavljen, navodi se da je krivica za prekid rada precizni mehanizam za određivanje vremena u Italiji.


Budi odbornik na dan » Debatni klub Fakulteta političkih nauka\n« Više od igre\nVeličanstvenih 16 »\nDebatni klub Fakulteta političkih nauka u saradnji sa omladinskom organizacijom Mladi za inovacije i GO Vožodovac vas poziva da budete odbornik na jedan dan. Projekat predstavlja simulaciju rada GO Voždovac i ima za ideju približavanje rada gradske opštine studentkinjama i studentima Fakulteta političkih nauka.\nSimulacija će biti održana 20. aprila 2013. u 11h u Svečanoj sali GO Voždovac (Ustanička 53). Prijava traje do 12. aprila 2013. i možete je naći na fb strani Mladi za inovacije ili jednostavnim klikom ovde.\nSimulacija će studentima pružiti uvid u fukcionisanje i strukturu rada lokalne samouprave, značaj i način funkcionisanja zaštitnika građana, službe javnog pravobranilaštva na lokalnom nivou. Kroz simulaciju rada Skupštine opštine prilikom donošenja odluka učesnici će uvideti koliki je uticaj odbornika o pitanjima vezanim za funkcionisanje opština unutar Grada Beograda.\nTakođe će imati prilike i da od zvaničnih funkcionera GO Voždovac, predsednika opštine, predsednika skupštine, lokalnog zaštitnika građana i javnog pravobranioca čuju primere uspešne prakse.


Novinar uhapšen zbog intervjua sa bivšim premijerom Pakistana - CdM\nMnogi se nisu iznenadili kada su se pakistanske vlasti obrušile na bivšeg premijera Navaza Šarifa poslije njegovih tvrdnji u jednom intervju da je militantima koji su aktivni na domaćem tlu dozvoljeno da pređu u susjednu suparničku državu, kako bi izvršili veliki teroristički napad, piše Radio Slobodna Evropa. Ali, šok je uslijedio nakon što je ove sedmice objavljen nalog za hapšenje glasnika, novinara Sirila Almeide, koji je vodio intervju objavljen u maju u dnevniku Dawn (Zora).\nU izvještaju se navodi da su novinari koji se suprotstavljaju ili su pretjerano kritični prema vlastima napadnuti, ugroženi ili uhapšeni. CPJ je takođe rekao da su pakistanska vojska, obavještajne agencije ili političke grupe povezane sa vojskom bile osumnjičene za ubistva 22 novinara tokom protekle decenije.\nTagscenzura hapšenje intervju Novinar Pakistan Sloboda medija vojska


Radonjić: U Valjevu smo uvek igrali teške utakmice\nBeta 25. oktobra 2015. 18:00\nTrener košarkaša Crvene zvezde Dejan Radonjić rekao je danas da je njegova ekipa u Valjevu protiv Metalca uvek igrala teške utakmice i da u predstojećem duelu mora da odigra dobro kako bi ostvarila pobedu.\n„Za nas je uvek bilo teško gostovanje u Valjevu. Metalac je u dobrom raspoloženju, posle pobede u Novom Mestu. Svesni smo potencijala ekipe iz Valjeva, ali i neizvesnih utakmica koje smo tamo igrali. Želimo da ostvarimo pobedu, znamo da nam je za nju potrebno da zaustavimo sve njihove prednosti, sprečimo dobar napad i odigramo dobro,“ rekao je Radonjić za klupski sajt.\nKošarkaši Zvezde sutra od 21.00 čas u Valjevu igraju protiv Metalca, utakmicu sedmog kola Jadranske lige. Zvezda je do sada ostvarila četiri pobede i pretrpela dva poraza, a Metalac ima skor od po tri pobede i poraza.\nTrener Zvezde naveo je da će uoči utakmice odlučiti da li će u tim uvrstiti novog igrača Kvinsija Milera.\n„On će putovati sa nama u Valjevo. Obavio je lekarske preglede, treniraće pred ovaj meč, ali treba uzeti u obzir i njegov umor nakon dugog puta iz Čikaga i vremensku razliku, pošto je u Beograd stigao u subotu uveče“, rekao je Radonjić.\nRadonjić i dalje ne može da računa na povređenog Nemanju Dangubića, a konačna dijagnoza težine povrede Luke Mitrovića biće poznata narednih dana.


Zakon o bezbednosti hrane propisuje uspostavljanje najvišeg nivoa zaštite potrošača i to kroz planirane službene kontrole, monitoring bezbednosti hrane i hrane za životinje, sistem brzog obaveštavanja i uzbunjivanja, primenom sistema HACCP i dr. Ako postoji osnovana sumnja da bi hrana mogla predstavljati rizik po zdravlje ljudi ili životinja nadležno ministarstvo je dužno da obavesti javnost o prirodi rizika po zdravlje.\nNavedeni zakon propisuje obavezu formiranja Stručnog saveta za procenu rizika u oblasti bezbednosti hrane. Poslovi stručnog saveta odnose se na, između ostalog, davanje stručnih i naučnih mišljenja i pružanje stručne i naučne pomoći državnim organima, potrošačima i drugim zainteresovanim licima, monitoring nad primenom zakona i propisa iz oblasti upravljanja rizicima i bezbednosti hrane.\nMeđutim, stručni savet, tri godine nakon donošenja zakona nije formiran što predstavlja direktno kršenje Zakona o bezbednosti hrane.\nVeć više od godinu dana, nadležno ministarstvo ne sprovodi kontrolu hrane biljnog i mešovitog porekla jer za to nema sredstava u budžetu, a ne postoje informacije da li subjekti u poslovanju s hranom sprovode adekvatnu ili bilo kakvu kontrolu?\n1.oktobra 2012. godine, Ministarstvo poljoprivrede šumarstva i vodoprivrede donosi direktivu kojom ograničava broj uzoraka koje fitosanitarni inspektori za bezbednost hrane i hrane za životinje biljnog i mešovitog porekla iz uvoza mogu uzeti u postupku kontrole, na 150 mesečno. Zanimljiv je podatak, da je pre donošenja navedene direktive samo jedna laboratorija na mesečnom nivou obrađivala oko 750 uzoraka!\nU navedenoj direktivni inspektorima se nalaže stroga primena odredbi Zakona o bezbednosti hrane koje se odnose na opšte obaveze pri uvozu i izvozu hrane i hrane za životinje i to čl 35-37.\nOdredba čl. 37 glasi „Mere bezbednosti hrane i hrane za životinje koje primenjuju druge države smatraće se istovetnim merama propisanim u Republici Srbiji ako zemlja izvoznica objektivno dokaže da su naučno zasnovane i da se njihovom primenom obezbeđuje odgovarajući nivo zaštite života i zdravlja ljudi koji se u Republici Srbiji zahteva.“\nS razlogom se pitamo, da li roba koje se uvozi iz nekih od zemalja u okruženju poseduje međunarodne sertifikate i standarde, s obzirom da u tim zemljama ne postoje stručne laboratorije niti akreditaciona tela? Svojevremeno su se u javnosti pojavile informacije da se roba sumljivog porekla prepakuje i prodaje pod oznakama na ambalaži zemlje izvoznice.\nBudući da firme koje se bave uvozom i prometom hrane i hrane za životinje biljnog i mešovitog porekla plaćaju naknadu za laboratorijske analize uzoraka uzetih tokom službenih kontrola, kao i za izvršene službene kontrole u slučaju kada je rezultat analize nepovoljan, verujemo da je direktiva koja ima za cilj značajno smanjivanje broja uzoraka doneta isključivo u interesu i delovanjem uvozničkog lobija.\nNa osnovu direktive i upustva za primenu, a koji su na snazi od 1.10.2012. peridočno uzorkovanje hrane se svelo na pomenutih 150 uzoraka na mesečnom nivou, uz obrazloženje da u budžetu nema sredstava. Budući da naknadu za službenu kontrolu plaćaju uvoznici, a ministarstvo nema sredstava, pitamo se, kakvu hranu jedemo?\nKo i po osnovu kojih kriterijuma određuje koji će uzorci (od 150 mesečno) biti uzeti na laboratorijsku analizu?\nAko na navedeno činjenično stanje dodamo i podatak da Srbija još uvek nema nacionalnu referentnu laboratoriju, čije je formiranje takođe predviđeno navedenim zakonom, kao i da na ovaj način, posredno, može doći do ukidanja kontrole proizvoda koji u sebi sadrže genetski modifikovane organizame i proizvode od GMO, možemo konstatovati da su potrošači apsolutno nezaštićeni u pogledu bezbednosti i kvaliteta hrane na tžištu Srbije.\nU prilog gore navedenim činjenicama ide i ukidanje takse za rešenje po zahtevu za utvrđivanje da lice ispunjava uslove za procenu rizika za ograničenu upotrebu, uvođenje u proizvodnju i stavljanje u promet genetski modifikovanih organizama i proizvoda od GMO.\nS razlogom se pitamo kada će nadležno ministarstvo prestati s praksom da samoinicijativno i paušalno određuje šta je najbolje za potrošače u Srbiji?\nOkolnosti i kriterijumi na osnovu kojih se biraju uzorci i sprovode kontrole su nejasni i netrasparentni. Nova direktiva i prateće upustvo stvaraju prostor za korupciju i široke zloupotrebe.\nUsled izostanka stručnog nadzora koji bi trebalo da vrši „nepostojeći savet“ plašimo se da je „giljotina propisa“ olakšala poslovanje i uvećala profit uvoznicima a potrošače dovela pred svršen čin kada govorimo o bezbednosti i kvalitetu hrane koju konzumiramo.


Traže pomoć Vučića za zaostale plate - TV ZONA PLUS - HD\nTraže pomoć Vučića za zaostale plate\nFriday, 23 September, 2016 1 min read Valentina Simic\nRadnici propalih niških društvenih firmi koji već godinama ne mogu da dođu do svojih zaostalih zarada očekuju pomoć premijera Aleksandra Vučića i najavljuju da će tražiti da razgovaraju sa njim dok bude boravio u Nišu.\nMislim da on treba da da završnu reč, odnosno da da predlog za rešavanje problema, jer smo mi 2-3 puta bili u svim ministarstvima i do današnjeg dana niko ništa nije ponudio, kaže predstavnik radnika Žarko Đorđević.\nTokom ove nedelje njihove zarade bile su tema sastanka triju ministarstava, međutim informacije sa tog sastanka nemaju.\nSa radnicima koji se okupljaju ispred Gradske kuće je razgovarao gradonačelnik Niša Darko Bulatović. Bulatović je potvrdio da je održan sastanak u Beogradu i za sledeći petak najavljuje zvanični izveštaj sa tog sastanka.\nbivši radnici, Niš, razgovor, Vučić, zaostale zarade\nProblemi sa vodosnabdevanjem na dnevnom redu


Energetska drama prijeti Evropi: Ukrajina obustavlja transport trećine ruskog plina! – Visokoin.com\nEnergetska drama prijeti Evropi: Ukrajina obustavlja transport trećine ruskog plina!\nUkrajinski plinski operater GTSOU objavio je u utorak da će od sutra obustaviti tranzit gasa u Evropu preko gasne stanice „Sohranovka“ koja se nalazi u Luganskoj oblasti, navodi se u saopćenju operatora, prenosi Reuters. Ova stanica je jedan od dva ključna ulaza ruskog plina u ukrajinski sistem.\nUkrajina je ostala glavna tranzitna ruta za ruski plin u Evropu čak i nakon ruske invazije na tu zemlju 24. februara.\nGTSOU je saopćio kako ne može izvoditi operacije na plinskoj kompresorskoj stanici Novopskov na tom mjestu zbog “uplitanja okupacijskih snaga u tehničke procese”.\nKompresorska stanica Novopskov u regiji Lugansk u istočnoj Ukrajini okupirana je od strane ruskih snaga i separatističkih boraca ubrzo nakon početka invazije.\nTo je prvi kompresor u ukrajinskom plinskom tranzitnom sistemu u regiji Lugansk, tranzitna ruta za oko 32,6 miliona kubnih metara plina dnevno, odnosno trećinu ruskog plina koji ide u Evropu preko Ukrajine, objavljeno je iz GTSOU-a.\n“Kako bi ispunio svoje tranzitne obveze prema evropskim partnerima u potpunosti i u skladu s uvjetima sporazuma, moguće je privremeno prebacivanje nedostupnih kapaciteta sa tačke Sohranovka u tačku Sudža koja se nalazi na teritoriji koja je pod kontrolom Ukrajine“, objavljeno je.


Fondacija Alan Watson\nO Alanu Votsonu i Fondaciji\nDr Alan Votson (Alan Watson) (1933-2018), se s pravom može smatrati jednim od najistaknutijih civilista, romanista, komparativista i pravnih istoričara u drugoj polovoni XX veka. Rođen u Škotskoj (Hamilton, 1933), u kojoj je ukorenjena tradicija kontinentalnog evropskog prava, Votson je svoja prva pravnička znanja stekao na Univerzitetu u Glazgovu. Svoju akademsku karijeru kao predavač je započeo u Oksfordu, gde je doktorirao 1960. godine pod mentorstvom poznatog romaniste Dejvida Daubea (David Daube). Profesorski poziv je još nekoliko godina nastavio u Oksfordu, potom se vratio u Glazgov kao profesor “civilnog prava”, da bi potom više od pune decenije vodio Katedru za civilno pravo na Univerzitetu u Edinburgu. Od 1980. godine prelazi na Univerzitet u Pensilvaniji, a potom svoju univerzitetsku karijeru u SAD nastavlja na Univerzitetu u Džordžiji (University of Athens, Georgia).\nNjegov impozantni opus neverovatnog spektra i obima (više od četrdeset knjiga), kao i osobito široka pravnička kultura, krunisani su objavljivanjem monumentalnog prevoda celokupnih Justinijanovih Digesta na engleski jezik. Svetskoj javnosti je poznat i kao tvorac nove teorije o razvoju prava putem pravnih pozajmica, koja je objavljena u delu Legal Transplants - An Approach to Comparative Law.\nPrilikom boravka na Pravnom fakultetu Univerziteta u Beogradu tokom aprila 2005. godine, prof. Alan Votson je odlučio da za naše studente osnuje fondaciju pod njegovim imenom. Prema njegovim rečima, odluku o formiranju svoje Fondacije na Pravnom fakultetu Univerziteta u Beogradu je doneo imajući u vidu kvalitet naših studenata, a naročito njihovo opšte obrazovanje i sposobnost da pravo tumače u istorijskom i društvenom kontekstu, sa željom da stimuliše njihovo bavljanje naučnim radom. U pomenute osobine naših studenata se lično uverio prilikom većeg broja poseta našem Fakultetu prethodnih godina, a naročito tokom dužeg boravka 2004. godine, kada mu je dodeljen počasni doktorat Univerziteta u Beogradu. Alan Watson Foundation preko Katedre za pravnu istoriju, koja administrira ovu Fondaciju, jednom godišnje raspisuje konkurs sa temom “Legal Transplants and …”, pri čemu svaki put studenti dobijaju novi zadatak kroz koji se preispituje Votsonova teorija o pravnim pozajmicama. Nagrade se dodeljuju 27. januara svake godine, na Savindan.\nZvanična internet prezentacija Fondacije Alan Votson\nZa 2007. godinu nagradni temat je nosio naslov “Legal Transplants and Dushan’s Code“, a dodeljene su dve prve nagrade Ani Batrićević i Nikoli Selakoviću.\nPrvi nagradni temat za 2006. godinu nosio je naslov “Legal Transplants and Serbian Civil Code of 1844“. Prvu nagradu osvojio je Miroslav Đorđević, a drugu Radivoje Ranković.


Vrijedna donacija Universal capital banke školi „Njegoš” - Cetinjski List\nNaslovna » Vrijedna donacija Universal capital banke školi „Njegoš”\nVrijedna donacija Universal capital banke školi „Njegoš”\nAutor RTV Cetinje April 05, 2022 6:14 pm\nUniversal Capital Banka uručila je Osnovnoj školi „Njegoš” sa Cetinja kancelarijski namještaj kako bi učenicima i zaposlenima u toj obrazovnoj ustanovi obezbijedila kvalitetniji operativni rad.\nDirektorica cetinjske škole, Adriana Aleksić ovim povodom, zahvalila se Universal Capital banci što su prepoznali potrebe vaspitno-obrazovnih ustanova, i odlučili da vrijednu donaciju preusmjere i cetinjskoj školi.\nAleksić je, za Radio Cetinje, kazala da budućnost gradimo tako što ulažemo u obrazovanje djece.\nNadam se da je ovo samo početak lijepe saradnje, koja je od velikog značaja za OŠ „Njegoš“ sa Cetinja. Investiranjem u opremanje škola stvaramo kvalitetne uslove za školovanje djece. Ulaganjem u obrazovanje, ulažemo u budućnost naše djece – kazala je Aleksić.\nUniversal Capital Banka donirala je kancelarijski namještaj i elektronsku opremu za šest crnogorskih osnovnih škola, kako bi učenicima i zaposlenima pomogli u ovom važnom sektoru – saopštili su iz te banke.


"Rimaster" zapošljava 1.000 radnika, od države 70 miliona - Novosti | poslovi.rs\nPredsednik opštine Paraćin Saša Paunović, ocenio je ovu godinu kao izuzetno uspešnu, a najznačajnija vest, kako je rekao, jeste dolazak u ovaj grad Kompanije "Rimaster elektrosistem AB" iz Švedska koja planira da zaposli 1.000 radnika.\n"Rimaster", proizvođač kablova i kablovskih snopova za specijalna vozila i industrijske siteme, zaposlio je prvih 50 radnika koji su obučeni u Švedskoj s namerom da u narednoj fazi zaposli do 350 radnika, istakao je Paunović na tradicionalnoj konferenciji za novinare pred novogodišnje praznike.\nOn je naveo da je švedska kompanija zakupila halu privatnog preduzeća na petlji autoputa, a u sledećoj fazi tražiće mogućnost da, pod ekonomskim uslovima, nastavi proizvodnju u industrijskom parku koji će graditi opština u Industrijskoj zoni "Zmič".\n"U sledećoj fazi, za nešto više od godinu dana, plan je da zaposli 350 radnika, a narednoj fazi još do 1.000 radnika", precizirao je Paunović i dodao da će opština izaći u susret zahtevima "Rimastera" jer je otvaranje radnih mesta prioritet.\nUkoliko "Rimaster" ostvari svoje planove o zapošljavanju do 1.000 radnika, uz investicije 65 malih i srednjih preduzeća opštine koje se realizuju i koja planiraju zapošljavanje 286 novih radnika, "očekuju nas bolji dani", istakao je predsednik opštine.\nIstakao je da je ova godina bila "rekordna i po iznosu potpisanih ugovora s republikom i međunarodnim organizacijama za finansiranje projekata".\n"Realizovani su ili je u toku realizacija Sistema odbrane od poplava iz sredstava EU i JP ''Srsbijavode'' od 3,9 milona evra, unapređenje vodosnabdevanja, 3,4 milona evra sa Nemačkom razvojnom bankom, izgradnja objekata za izbeglice u vrednosti od 466.000 evra, rekonstrukcija Gradske apoteke sa 11 miliona dinara", precizirao je Paunović.\nOn je naveo i da su "iz državnih izvora odobrena sredstva za projekte u oblasti obrazovanja, socijalne zaštite, poljoprivrede, turizma, kulture, izgradnja infrastrukture... u iznosu od 70.000.000 dinara".\nPaunović je podsetio i da je 23. novembra opština potpisala ugovor s firmom "Domus inženjering" iz Jagodine o projektovanju budućeg Industrijskog parka sa objektom površine 3.600 kvadratnih metara, čime će se stvoriti uslovi za firme koje žele da investiraju u Paraćin.\nOn je dodao i da firma "Cinkomet" iz Bugarske počinje gradnju u Industrijskoj zoni, gde već fabriku ima kompanija za preciznu mehaniku iz Francuske.


Deklaracija o Srebrenici usklađena sa BiH i Turskom - 26.07.2016, Sputnik Srbija\nTekst deklaracije kojom je Srbija osudila zločin u Srebrenici usklađen je sa Bosnom i Hercegovinom i Turskom, a priča kako Srbija ne želi da se izjasni da li... 26.07.2016, Sputnik Srbija\n„Pre više godina, u vreme Tadićeve vlasti, Skupština Srbije donela je deklaraciju o osudi zločina u Srebrenici. Tekst deklaracije Tadić je usaglasio, tako je nama rečeno, sa tadašnjim članom Predsedništva BiH Harisom Silajdžićem i turskim ministrom spoljnih poslova Ahmetom Davutogluom“, rekao je Dačić novinarima posle sastanka sa ministrom spoljnih poslova Bosne i Hercegovine Igorom Crnadkom.\nDačić je, odgovarajući na pitanja, kazao da su u deklaraciji pažljivo upotrebljeni izrazi koji brane dostojanstvo svih.\n„Uostalom Turska je veoma osetljiva na upotrebu reči genocid. Mislite da Srbija ne trpi pritiske da donese deklaraciju o Turskoj i Jermenima? Zašto se o tome danas ćuti?“, upitao je Dačić i pozvao je nekadašnjeg predsednika Srbije Borisa Tadića i bivše članove Predsedništva BiH da objasne da li je postignut dogovor i šta o tome znaju.\nDačić je organizatore memorijalnog skupa u Potočarima upitao i kako im nije smetalo da na obeležavanje 11. jula svojevremeno dođe Tadić, a sada im smeta da dođu predstavnici Srbije.\n„Tadić je dolazio posle te deklaracije. Zašto sada smetaju srpski državnici? Da li se nešto promenilo u tekstu deklaracije?“, upitao je Dačić.\nMinistar spoljnih poslova je poručio da je Srbija ponosna što je jedina, kako kaže, imala hrabrost da osudi zločine protiv drugog naroda, a da to nisu učinile ni Bosna i Hercegovina, ni Hrvatska.\n„Ovo su političke igre. Mi želimo dobrosusedske odnose, da budemo faktor mira, pomirenja i stabilnosti, ali niko Srbiju neće ponižavati“, zaključio je Dačić.


TIMOCOM-Transportni barometar Promenljivo evropsko transportno tržište u znaku korone\nTokom krize izazvane koronom u prvom kvartalu 2020. godine došlo je do velikih kolebanja na transportnom tržištu.\n„Trenutno se primećuje blagi trend rasta kod ponuda tereta. Međutim, tek u drugom kvartalu će se pokazati kako će se transportna privreda dalje razvijati u smislu pandemije korone.“ Gunnar Gburek PR TIMOCOM-a.\nIako prevoznici tokom karantina grčevito traže naloge kako bi iskoristili svoje kamione, tovarni kapaciteti plasirani na tržište preko TIMOCOM-a u prvom kvartalu ove godine su opali. Tako je broj raspoloživih kamiona u prvom kvartalu opao širom Evrope za tri procenta u poređenju sa istim kvartalom prethodne godine; u Nemačkoj je broj ponuda vozila opao čak za 15 procenata. Kako je to moguće?\n„Primetili smo da su prevoznici zbog slabe iskorišćenosti kapaciteta povukli sa tržišta deo svog voznog parka“, komentariše TIMOCOM-ov PR Gunnar Gburek. Tako je zbog vanrednog stanja u kojem se svet nalazi ovih nedelja došlo do distorzija na tržištu. Gburek je, uprkos tome, optimističan: „Trenutno se primećuje blagi trend rasta kod ponuda tereta. Međutim, tek u drugom kvartalu će se pokazati kako će se transportna privreda dalje razvijati u smislu pandemije korone.“


“Tvrđava teatar” ukinut bez obrazloženja – Semendria\n“Tvrđava teatar” ukinut bez obrazloženja\n13. jun 2014. KULTURA – Izvor: Blic – Bez najave i obrazloženja grad Smederevo ukinuo je festival “Tvrđava teatar”, koji ga je u poslednjih sedam godina doveo na kulturnu mapu Srbije, ali i Evrope i umesto toga osnovao novu manifestaciju “Teatar u tvrđavi”.\n“Tvrđava teatar”, posvećen ambijentalnom pozorištu, na inicijativu rediteljke Vide Ognjenović (sadašnje predsednice Saveta festivala) osnovao je Grad Smederevo, a podržalo tadašnje Ministarstvo kulture, sa namerom da se kao scena oživi čuveni srednjovekovni spomenik. Tokom proteklih godina, probranim repertoarom na kome su bila dela naših pisaca, ali i svetskih klasika u originalnim rediteljskim tumačenjima, festival je stekao međunarodnu reputaciju i postao privlačan za trupe koje su uvidele prednost jedinstvenog prostora.\nIako je selekcija već bila sačinjena, gradske vlasti odlučile su da ove godine ne pomognu održavanje festivala, uz to ne obavestivši organizatore. Umesto toga, osnovali su novu teatarsku manifestaciju, na čijem čelu je Radoslav Pavlović, dramski pisac i doskorašnji savetnik predsednika Tomislava Nikolića.\n– Ove godine smo zbog poplava i dugova iz prošle godine rešili da smanjimo repertoar, a da bi pomogla da se Festival održi, pozorišta su se odricala honorara i tražila samo da im se pokriju troškovi puta i boravka u Smederevu. Osim toga, odlučili smo da tri predstave prikažemo u Vili Stanković, gde se održava Šekspir festival, kako bi predstave videlo više ljudi, ali i kako bismo podelili troškove i na taj način dodatno uštedeli i pokrili raniji dug – kaže predsednica Saveta Tvrđava teatra Vida Ognjenović. Kako navodi, sve je to prebrisano jednim potezom, a da organizatore o tome niko nije obavestio.\n« Železara prva na tenderu\nProblemi sa tenderom odlažu početak izgradnje hale »


Restoran Taverna Jakovljević | Kuda Izaci\nUšće 1a, Beograd\nSvakog dana od 09:00 do 24:00\nVeliki broj svakodnevnih obaveza i nedostatak vremena najveći su problem današnjeg čoveka. Ipak, kad uhvatimo ono malo slobodnih trenutaka, žudimo da ih provedemo sa porodicom ili prijateljima. Mesto koje nudi užitak i opuštenu atmosferu za sve koji vole domaću kuhinju i jela spremana po starim receptima bakine kuhinje jeste porodični restoran Taverna Jakovljević. S obzirom da je smešten na samom ušću reke Save u Dunav on predstavlja odličan način da spojite gastronosko uživanje sa prelepim opuštajućim pogledom na reku.\nUdobno se smestite i iz fantastično uređene bašte posmatrajte Kalemegdan, Nebojšinu kuli i Veliko ratno ostrvo. Dobro proučite bogati meni i shvatićete da je došlo vreme da se počastite pravim tradicionalnim srpskim jelima, na trenutak zaboravite na brze obroke, fast foodove i prepustite se ukusima koji će vas vratiti u detinjstvo. Ipak, ukoliko želite da odete korak dalje i isprobate nešto novo tu je pregršt novotarija sa internacionalne gastronomske scene. Na vama je samo da se opredelite i prepustite maksimalnom uživanju. Porodica Jakovljević, već godinama ulaže veliki napor kako bi svaki gost iz njihovog restorana otišao sit i sa osmehom na licu.\nUkoliko ga još uvek niste upoznali, znajte da je sada idealno vreme za to. Mnogo je razloga da za svoj sledeći ručak ili večeru odaberete baš restoran tavernu Jakovljević. Čim je jednom posetite uverićete se da je odlična reputacija ovog restorana posledica dugogodišnjeg zalaganja i truda, koji je vidljiv u svakom njegovom deliću.


Prekvalifikacijom do Njemačke: Kasirke i tesari budući medicinari!\nVeća šansa za zaposlenje u inostranstvu i u zdravstvenim ustanovama u RS nagnala je frizerke, kasirke, pa i tesare i stanovnike raznih drugih profila da se prekvalifikuju u medicinsku struku i obuku bijele mantile.\nZa sticanje diplome medicinskog tehničara, koja košta oko 3.000 KM, potrebno je, u zavisnosti od obrazovne ustanove, do 480 dana. Medicinari koji su se četiri godine školovali za ovo zanimanje ne gledaju blagonaklono na kolege koji su frizerske rekvizite zamijene špricevima i stetoskopima.\n"Svi programi obrazovanja odraslih za srednju školu imaju smanjen teoretski dio plana i programa, dok se insistira na punoj praksi", rekli su u Zavodu za zapošljavanje i dodali da dužina trajanja prekvalifikacije zavisi od prethodnog zvanja.\nU Srednjoškolskom centru "Gemit-Apeiron" u Banjaluci prekvalifikacija traje 16 mjeseci, odnosno jedan razred traje četiri mjeseca.\n"Najviše prekvalifikacija imamo iz gimnazije, poljoprivredne, medicinske i ekonomske škole. Svi koji ozbiljno uđu u cjeloživotno učenje, sa željom da uče i rade, mogu završiti prekvalifikaciju i dokvalifikaciju. Najveći akcenat je na praksi", navode u ovom srednjoškolskom centru.\nPredsjednik Sindikata zdravstva i socijalne zaštite RS Milenko Granulić tvrdi da zanatlije masovno odlaze i u Široki Brijeg, Čapljinu, Travnik i mnoge druge gradove u FBiH i preko noći, bez dana prakse i potrebnog znanja, dobijaju diplomu medicinarskog tehničara.\n"Tome treba stati u kraj, jer je zbog takvih medicinara rizično dolaziti u pojedine zdravstvene ustanove. Osim toga, oni lakše i brže dolaze do posla, za razliku od onih koji su se školovali četiri godine", rekao je Granulić i dodao da bi medicinari koji su prekvalifikacijom došli do diplome trebalo da budu pod lupom prilikom zapošljavanja.\n"Često mi se kolege iz zdravstvenih ustanova požale da ljudi, koji su radili sasvim druge poslove u ovoj ustanovi, ujutro samo osvanu kao medicinski radnici. Oni nisu ni svjesni da samo jedna mala greška može da uništi nečiji život", kazao je Granulić.\nKoliko je rizično odlaziti kod prekvalifikovanih medicinara najbolje zna Branka S. iz okoline Banjaluke, koja je preživjela neugodno iskustvo sa laborantkinjom koja joj je vadila krv.\n"Kad sam sa nalazima otišla kod ljekara, vidjevši moju ruku sa podlivima, bio je šokiran", navela je Branka.\nKonkurs za prijavu medicinskih radnika sa srednjom stručnom spremom za projekt "Triple Win ", koji posreduje pri osposobljavanju i zapošljavanju u Njemačkoj, ponovo je otvoren ovih dana, a zainteresovani prijave mogu predati do kraja septembra u lokalne službe za zapošljavanje ili direktno u Agenciji za rad i zapošljavanje BiH.\nKonkurs je objavljen na internet stranici Agencije za rad i zapošljavanje BiH, dok će intervjui sa prijavljenim kandidatima biti održani od 2. do 6. oktobra u BiH.


Dodik: BiH upitna, želim stabilnu Srpsku – Zvornik Danas\nNaslovna/VIJESTI/Politika/Dodik: BiH upitna, želim stabilnu Srpsku\nGRADIŠKA – Kandidat koalicije SNSD-DNS-SP za predsjednika Republike Srpske na opštim izborima Milorad Dodik rekao je večeras na centralnom predizbornom mitingu u Gradišci da je BiH upitna i će takva ostati, a da želi mirnu i stabilnu Republiku Srpsku.\n„Hoćemo da budemo mirni i stabilni i da nastavimo put napretka koji je uveliko u toku. Moramo očuvati naš narod, naciju, vjeru, krsnu slavu, Republiku Srpsku“, poručio je Dodik.\nPredsjednik SNSD-a rekao je da samo velike partije imaju veliku odgovornost i da se partija na čijem je čelu ne boji odgovornosti.\nDodik je naglasio da se optimizam temelji na međunarodnim prijateljima u liku Rusije, Srbije, Izraela i sve više evropskih država.\n„Sada se vidi da smo bili u pravu kada smo upozoravali na regrutovanje terorista u BiH. Prema obavještajnim podacima, u BiH je trenutno 3.600 potencijalnih terorista, a među njima nije nijedan Srbin. Zato nam treba snažna i bezbjedna Republika Srpske, koju ćemo dalje jačati“, rekao je Dodik.\nKandidat koalicije SNSD-DNS-SP za srpskog člana Predsjedništva BiH Željka Cvijanović rekla je da je Republika Srpska centar svih interesovanja, čije će ona interese znati braniti u Sarajevu.\n„Za razliku od mog protivkandidata, ja nisam osoba kompromisa i neću u Sarajevu lako ići na kompromise. Hoću da u Predsjedništvu BiH uz jaku većinu u Parlamentarnoj skupštini branim i odbranim interese Srpske“, rekla je Cvijanovićeva.\nNa večerašnjoj tribini, koju je pratilo više od pet hiljada ljudi, obratili su se i nosilac liste u Izbornoj jedinici tri i dva za poslanike u Narodnoj skupštini Igor Radojičić i Zoran Adžić, kandidat SNSD-a za poslanika u Parlamentarnoj skupštini BiH i nosilac liste u Izbornoj jedinici jedan Nikola Špirić, te kandidati iz Gradiške.\nNa tribini su učestvovali i kandidati iz Srpca, Prnjavora, Laktaša, Banjaluke i Novog Grada.\ngradiska izbori 2014 milorad dodik snsd\nSankcije Moskvi koštale bi Beograd do milijardu evra\nZobenica: Opozicija incidentima prikuplja političke poene


“MAJSKE MUZIČKE SVEČANOSTI” Trivić: bez obzira na sve nedaće kultura uvijek živi I opstaje @ InfoBijeljina \n“MAJSKE MUZIČKE SVEČANOSTI” Trivić: bez obzira na sve nedaće kultura uvijek živi I opstaje\nMinistar prosvjete i kulture Republike Srpske Natalija Trivić istakla je nakon otvaranja da kultura uvijek pronađe svoj put da se održi i da živi, bez obzira na uslove koje "diktira" virus korona.\nTrivićeva je rekla da hor "Srbadija" koji organizuje ovaj festival ima dugu tradiciju nastupa na svjetskim takmičenjima, ali isto tako i po Republici Srpskoj i pravi velike manifestacije.\nOna je navela da je onlajn format festivala, kako će ove godine biti održane "Majske muzičke svečanosti", način da kultura nastavi da živi i sigurno je da će udovoljiti zahtjevima publike koja željno iščekuje da se vrati u "stolice pozorišta odnosno koncertne dvorane".\nTrivićeva je, osvrćući se i na činjenicu da u Bijeljini večeras počinje i tradicionalna pozorišna manifestacija "Dani komedije", rekla da se bez obzira na epidemiju virusa korona, mora nastaviti dalje i živjeti u skladu koji ta epidemija diktira.\n"Nama je veliko zadovoljstvo što su i `Dani komedije` u Bijeljini pokazatelj da kultura ne posustaje, a ustanove kulture, organizacije ili udruženja građana koji ih pripremaju, pokušavaju da izbalansiraju programske sadržaje, kako direktno dozvoljenom broju publike u salama, tako i široj javnosti korištenjem novih tehnologija putem interneta", rekla je Trivićeva novinarima u Bijeljini.\nOsnivač i direktor hora "Srbadija" Desanka Trakilović rekla je novinarima da je najvažnije da je festival "Majske muzičke svečanosti" nastavljen, jer je ovaj festival poseban vid tradicije ne samo u Bijeljini nego i u Republici Srpskoj, pa i u okruženju.\n"Devetnaeste `Majske muzičke svečanosti` odvijaju se ove godine u oktobru što jeste neobično, ali tradicija nije prekinuta. Imali smo sreću da se ove godine prijavilo 38 ansambala, horova, 18 solo pjevača u tri kategorije, a njihovi snimci su dokumentovani i dostavljeni na vrijeme", rekla je Trakilovićeva.\nOna je istakla da, iako nije pobornik tehnike i tehnologije, te takvog načina realizacija festivala, ipak se pokazalo da će sve biti javno, te da će horovi imati mogućnost da prate jedni druge.\nTrakilovićeva je istakla da su svoje video-snimke poslali učesnici iz Poljske, Slovenije, Hrvatske, Srbije i BiH.\n"Broj učesnika je otprilike isti kao i svih prethodnih godina", rekla je ona i izrazila zadovoljstvo da se horovi ipak sastaju, te da će sljedeće godine biti održan i 20. jubilarni festival.\nGradonačelnik Bijeljine Mićo Mićić rekao je da "Majske muzičke svečanosti" zbog pandemije virusa korona nisu mogle biti realizovane 12. maja, ali da su zbog tradicije organizovane večeras i u naredna dva dana.\n"Imamo više od 30 različitih horova iz evropskih zemalja što je dokaz da naš hor ima visoku reptaciju i u Republici Srpskoj i BiH ali i u Evropi", rekao je Mićić novinarima.\nGradonačelnik je podsjetio da je do sada više od 550 horova bilo učesnik u prethodnih 18 godina i oko 40.000 učesnika što govori da hor "Srbadija" ima visoku reputaciju i gdje god da je otišao u svijet pokazao je zavidne rezultate kojim se svi mogu ponositi.\n"Uvijek će imati i moju ličnu jer ih cijenim, volim i poštujem, ali i podršku Gradske uprave jer dostojno prezentuju i grad Bijeljinu i Republiku Srpsku", rekao je Mićić.\nU Bijeljini se od večeras do 18. oktobra održava 19. horski festival "Majske muzičke svečanosti" na kojem će se ove godine takmičiti više od 30 ansambala, u devet takmičarskih kategorija, kao i 20 solo pjevača. Na festivalu će učestvovati ansambli iz Poljske, Slovenije, Srbije, Hrvatske i BiH, te solo pjevači iz regiona.\nIzvršni organizator Festivala je SPD "Srbadija", koje je, svojim ugledom i brojnim međunarodnim nagradama, uspjelo privući renomirane horove i najuglednije dirigente iz svijeta horske muzike.


SNS: Skandalozna izjava Bakira Izetbegovića – Info Centar Juga\nSkandalozna je izjava Bakira Izetbegovića, kojom tvrdi da je isto kada on dođe u Novi Pazar, kao kada Aleksandar Vučić ode u Banja Luku ili Trebinje.\nTakvim tvrdnjama on je na najbrutalniji način pogazio Ustav Bosne i Hercegovine i Ustav Republike Srbije. Istovremeno, Izetbegović pokušava da ukine pravo Republike Srpske, i to potpuno suprotno Ustavu BiH, i međunarodnom sporazumu kakav je Dejtonski sporazum.\nIzetbegović je, zapravo, negirao da postoji entitet Republike Srpske u BiH, koji ima svoja prava usklađena, kako sa Ustavom BiH, tako i sa Dejtonskim sporazumom.\nIli je možda Bakir Izetbegović svojom izjavom želeo da nekim delovima Srbije da prava i status koji oni nemaju, ni po Ustavu, ni po međunarodnim zakonima, čime je na najgrublji način prekršio Ustav Republike Srbije.\nPosebno je skandalozno što se ovo dešava na 26. godišnjicu pokušaja njegovog oca Alije Izetbegovića da svojim prisustvom osnivačkoj skupštini SDA Sandžaka faktički otpočne proces otcepljenja tog dela Srbije. Da ne govorim da je jula 2008. godine zlikovac Naser Orić oslobođen svih optužbi i gonjenja, iako postoje živi svedoci koji su svedočili o njegovim monstruoznim ubistvima srpskih žrtava, kaže se u saopštenju Srpske napredne stranke koje je potpisao član Predsedništva, Nebojša Stefanović.


Bačka organizuje jedanaesti džudo kamp - www.025.rs\nwww.025.rs / SOMBOR / Bačka organizuje jedanaesti džudo kamp\nDžudo i samba klub “Bačka” iz Sombora i ove godine će organizovati Međunarodni džudo kamp koji će okupiti najperspektivnije džudiste Evrope. Kako se navodi u saopštenju, rukovodilac kampa i glavni trener biće prof. Slavko Tekić, majstor džudo sporta 6. dan, koji je jedan od najboljih i najuspešnijih trenera Nemačke. Somborski klub će jedanaesti put organizovati ovu manifestaciju, koja počinje u ponedeljak, 13. jula i traje do 18. jula. Svi zainteresovani, dodatne informacije mogu dobiti od organizatora kampa Vlatka Belovukovića (belovukovic@open.telekom.rs) i Svetislava Ilića, putem telefona 063/113 – 45 – 46 ili emaila: svetislav.ilic@gmail.com.\nTags: bačka, jedanaesti džudo kamp


Prema podacima iz policije, nezgoda se dogodila oko 15 časova, na putu prema naselju Vlasina Rid, neposredno uz Vlasinsko jezero.\nNišlija star 49 godina je zadobio teške telesne povrede vozeći motocikl. Istraga u vezi sa nezgodom je još uvek u toku ali, kako nezvanično saznajemo, najverovatnije se radi o sletanju sa kolovoza.\nPovređeni je vozilom surduličkog Zdravstvenog centra prebačen u Klinički centar u Nišu, gde će nastaviti sa lečenjem.\nPo ovlašćenju Osnovnog javnog tužilaštva u Vladičinom Hanu, uviđaj na licu mesta su izvršili pripadnici saobraćajne policije Policijske uprave Vranje.\nudes saobraćajna nezgoda Vlasinsko jezero Nišlija\n15:18 MITJILAND - ZVEZDA, UŽIVO: Dobar početak Zvezde, gosti imaju kontrolu


LSV: Privredni sud krši zakon u vezi sa VANUK-om | Autonomija\nLSV: Privredni sud krši zakon u vezi sa VANUK-om\nSudija Sremčev povredio načelo nepristrasnosti, što je prouzrokovalo teško narušavanje ugleda i poverenja javnosti u sudstvo.\nKao postupajući sudija nadležan za prijavu i upis u sudski registar Javne ustanove Vojvođanska akademija nauka umetnosti i kulture, predsednik Privrednog suda u Novom Sadu Slobodan Sremčev je očito povredio načelo nezavisnosti sudije koje mu nalaže potčinjavanje Ustavu i zakonu, ocenila je danas Liga socijaldemokrata Vojvodine (LSV).\nU saopštenju te stranke se objašnjava da, iako VANUK ispunjava sve uslove za upis u sudski registar, ta javna ustanova ni posle skoro pola godine nije u njemu upisana, čime se direktno opstruira njen rad, a ona izlaže ruglu i dnevnopolitičkim prepucavanjima.\n„LSV strogo vodi računa da u svojim izjavama ne utiče na rad i nezavisnost pravosudnih organa. Međutim, sudeći po potezima koje je preduzeo sudija i predsednik Privrednog suda u Novom Sadu Slobodan Sremčev, teško je oteti se utisku da je odbijanjem da primeni zakon on stavio svoj politički stav iznad vladavine prava“, navodi se u saopštenju.\nU njemu se dodaje i da je po Zakonu o upisu u sudski registar, po prijemu dokumentacije, sudija bio dužan ili da donese rešenje o upisu u registar osnivanje VANUK-a ili da taj zahtev odbije.\nLSV je navela da je, umesto da tako učini, sudija podneo obrazložen predlog Vladi Republike Srbije za ocenu ustavnosti i zakonitosti odluke o osnivanju VANUK-a i u njemu, kako se ocenjuje, čak naveo jednu neistinu.\n„Kada se tome doda da je o ovoj odluci sudije Slobodana Sremčeva, VANUK formalno obavešten dva dana nakon što je Privredni sud objavio saopštenje za javnost, više je nego jasno zašto se pridružujemo oceni da su se stekli uslovi barem za njegovo izuzeće“, piše u saopštenju LSV.\nTa stranka je ocenila da je sudija Sremčev povredio načelo nepristrasnosti, a koje je prouzrokovalo teško narušavanje ugleda i poverenja javnosti u sudstvo.


Evropsko prvenstvo u fudbalu - Blic Sport\nAustrija će tek treći put učestvovati na Evropskom prvenstvu. Prethodna dva puta učestvovali su 2008. i 2016.\nNekako, čini se, mi koji radimo u medijima, sportskim rubrikama, nikada nismo do kraja napravili ozbiljniji osvrt na činjenicu da Srbija ima praktično trećeg čoveka u evropskoj kući fudbala. Zoran Laković, direktor Nacionalnih asocijacija UEFA, pune četiri godine obavlja tu odgovornu dužnost i, kako stoje stvari, sudeći po njegovom učinku, ali i zadovoljstvu čelnika krovne fudbalske organizacije Starog kontinenta radom Lakovića, Zokiju se i te kako smeši i svetlija budućnost u UEFA.\nFudbalski savez Srbije obelodanio je kada bi moglo da dođe do meča sa Norveškom, koji je u okviru baraža za plasman za Evropsko prvenstvo planiran za 26. marta ove godine.\nEvropska kuća fudbala (UEFA) donela je odluku na video konferenciji sa predstavnicima nacionalnih saveza i sindikatom profesionalnih igrača, FIFPro, da se kontinentalni šampionat ne održi ove godine.\nMnogobrojni savezi traže od Evropske fudbalske unije (UEFA) odlaganje Evropskog ampionata za 2021. godinu, prenosi italijanski Tutosport.\nDarko Kovačević je bio član poslednje generacije koja je učestvovala na Evropskom prvenstvu (pod imenom SR Jugoslavija), davne 2000. godine kada su domaćini bili Belgija i Holandija. On smatra da se takva ili slična pauza više ne sme ponoviti.\nFudbaleri Srbije nalaze se u odličnoj situaciji pred poslednje kolo Lige nacija, pošto su uoči meča sa Litvanijom (utorak, 20.45) lideri u grupi 4 C divizije i pobeda ih sigurno vodi u viši rang, ali i u plej-of novoformiranog takmičenja.\nNemački fudbalski savez podneo je Evropskoj fudbalskoj uniji (UEFA) kandidaturu za organizaciju Evropskog prvenstva 2024. godine.\nSelektor omladinske reprezentacije Srbije Miloš Velebit odabrao je igrače za završni krug kvalifikacija za plasman na Evropsko prvenstvo. Turnir se igra u Rumuniji od 21. do 27. marta a rivali jednoj od naših najtalentovanijih generacija (1999.) biće pored domaćina, Ukrajina i Švedska.\nZašto je nama lakše nego susedima koji učestvuju na Evropskom prvenstvu u fudbalu\nOvo zvuči kao ona najgora priča o slatkom limunu tj. kiselom grožđu. Međutim, statistika našeg portala govori da su stranice Blicsporta znatno posećenije nego pre početka prvenstva, i pored toga što Srbija ne učestvuje na takmičenju.\nVeliki protesti u Parizu uzdrmali organizatore EURO /FOTO/ /VIDEO/\nEvropsko prvenstvo u fudbalu još nije počelo, a domaćini u Francuskoj se suočavaju sa problemima.\nUEFA: Garantujemo bezbednost na EP u Francuskoj\nEvropska fudbalska unija (UEFA), posle terorističkih napada u Briselu, izdala je saopštenje u kojem navodi da će predstojeće Evropsko prvenstvo u Francuskoj biti organizovano na najvišem bezbedonosnom nivou.\nZidan: Benzema mora da igra na Evropskom prvenstvu\nTrener fudbalera Real Madrida Zinedin Zidan pozvao je Fudbalski savez Francuske da promeni odluku i dozvoli napadaču "kraljevskog kluba" da igra na predstojećem Evropskom prvenstvu.\nSukob mađarskih huligana sa policijom\nMađarski fudbalski navijači sukobili su se sa policijom ispred stadiona "Grupama Arena" u Budimpešti uoči utakmice sa selekcijom Rumunije, u kvalifikacijama za prvenstvo Evrope.\nBejl: Došlo je vreme da Vels igra na velikom takmičenju\nNajbolji fudbaler reprezentacije Velsa Geret Bejl rekao je da veruje da njegov tim može da se plasira na Evropsko prvenstvo u Francuskoj, što bi bilo prvi put da se nađu na nekom takmičenju od 1958. godine.


Odložena rasprava, Veselji skuplja "dokaze o genocidu" - BIGportal.ba\nOdložena rasprava, Veselji skuplja “dokaze o genocidu”\nNa dnevnom redu skupštine Kosova je predlog rezolucije o gemocidu koji je navodno Srbija počinila na Kosovu.\nNa sednici bi oko 14 h trebalo da se otvori rasprava o nacrtu rezolucije o navodnom genocidu, zločinu protiv čovečnosti i ratnim zločinima bivše srpske vlasti na Kosovu i Metohiji.\nPoslanik Alijanse za budućnost Kosova, Daut Haradinaj, brat kosovskog premijera Ramuša Haradinaja predložio je rezoluciju o navodnom genocidu i formiranje tzv. “državne komisije” za uspostavljanje tribunala za genocid.\nInače, prema dnevnom redu današnja sednica je trebalo da počene razmatranjem rezolucije o navodnom genocidu, zatim formiranje tzv. “državne komisije” za osnivanje tribunala za navodni genocid, odluci o izgradnji muzeja navodnog genocida na mestu bivše fabrike za proizvodnj pločica, izgradnji memorijala iseljenima na železničkoj stanici u rištini i određivanju Dana genocida.\nExpres prenosi da je Veselji u nastojanju da unapređi svoju ideju o osnivanju tribunala “pažljivo odabrao odeću ubijene dece, masakriranih devojaka i odeću starih osoba”.


2008: Odbornici jednoglasno ZA preduzeće Kragujevca i Đokovića; 2010: Politika oterala tenis\nNa prostoru od 3,3 hektara zemljišta, između kragujevačkog Velikog parka i gradskih bazena, porodična firma Đokovića i grad Kragujevac izgradiće veliki sportsko-rekreacioni centar, u kome će se održavati i ATP turniri i takmičiti vrhunski teniski asovi.\nOdbornici Skupštine Kragujevca u četvrtak (31. januar 2008. godine) su jednoglasno prihvatili predlog odluke o osnivanju zajedničkog preduzeća između grada i porodične firme Đokovića - Family sport.\nPrema okvirnom projektu, porodična firma Đokovića u gradnju centra će uložiti oko 20 mil EUR. Grad će obezbediti zemljište i infrastrukturu. Udeo Kragujevca u zajedničkoj firmi je - 5%.\nI pored informacije da su Đokovići kupili zemljište za izgradnju teniskih terena u Beogradu, prema rečima Gorana Đokovića direktora porodične firme Family Sport oni neće odustati od izgradnje teniske akademije i hotela u Kragujevcu\nNOVE INVESTICIJE U KRAGUJEVCU - OD MEGAMARKETA DO TENISKIH TERENA\nĐokovići su prvobitno sa lokalnom samoupravom potpisali ugovor o formiranju zajedničke firme u koju bi grad uložio građevinsko zemljište, ali se potom odustalo od te ideje, pa su Đokovići zakupili zemljište i ogradili ga. Kako je najavljivano više puta, u okviru Sportsko-rekreativnog poslovnog centra pored teniske akademije biće izgrađeni i centralni pokriveni teniski teren sa gledalištem, 12 otvorenih teniskih terena, tri pokrivena teniska terena, akademija za obuku budućih tenisera i smeštajni kapaciteti.\nIZGRADNJA TENISKE AKADEMIJE ĐOKOVIĆ NA PROLEĆE\nPorodica Đoković neće graditi tenisku akademiju u Kragujevcu. Gradu će vratiti i zemljište koje je po povlašćenim uslovima zakupila na 99 godina, a sve, kako kaže kompanija koja ih zastupa - Femili sport, zbog "neargumentovanih i perfidnih napada od strane političkih stranaka"\n- Za nas je neshvatljivo da živimo sa ljudima koji su porodici Đoković, koja je planirala da investira više od 15 miliona evra, poslali poruku: "Odlazite odavde, vi ste došljaci, ovde ste nepoželjni". Tvrdim da je Novak Đoković više uradio za Srbiju nego svi političari u svojim karijerama. Dolazak „Fijata“ je najveći i najvažniji projekat za Kragujevac, a sa njim mogu da poredim i tenisku akademiju, koja, nažalost, neće biti izgrađena. Pozivam sve one koji su učestvovali u „odbrani“ grada od porodice Đoković da sada izađu pred razočarane Kragujevčane i podele sa njima radost - izjavio je gradonačelnik Kragujevca Veroljub Stevanović.\nLDP Kragujevca je juče saopštio da su "građani pokazali visok nivo svesti u odbrani dečjeg parka i da su zbog toga što je četiri hektara zemljišta dato za 36.000 evra po povlašćenim uslovima bili u obavezi da prate sve što se tiče izgradnje teniske akademije".\nRadomir Nikolić, poverenik Srpske napredne stranke za Kragujevac, inače sin Tomislava Nikolića, izjavio je za Blic da "ova stranka nije bila protiv izgradnje teniske akademije u Kragujevcu, već protiv narušavanja celine Velikog parka koji je svetinja za sve građane".\nSvoje planove i ambicije usmerili su na realizaciju velikih projekata poput vođenja restorana, keteringa, otvaranja teniskog centra i organizacije ATP turnira.\nRestoran "Novak" na Novom Beogradu postoji od 2008. godine.\nFondacija Novaka Đokovića osnovana je u novembru 2007. godine od strane srpskog tenisera Novaka Đokovića, a do 29. februara 2012. godine postojala je pod imenom "Novak Fond".


RTCG - Radio Televizija Crne Gore - Nacionalni javni servis :: Fudbal :: Ramos: Dobijao sam prijetnje smrću / print=true\nZBOG POVREDE SALAHA 10. 09. 2018. 08:11 >> 07:53 0\nZBOG POVREDE SALAHA\nRamos: Dobijao sam prijetnje smrću\nKapiten Real Madrida Serhio Ramos rekao je danas da su on i članovi njegove porodice dobijali prijetnje smrću, nakon što je povrijedio fudbalera Liverpula Mohameda Salaha u finalu Lige šampiona.\nRamos je grubo startovao na Salaha u finalu Lige šampiona u maju, poslije čega je fudbaler Liverpula u 30. minutu morao da izađe iz igre. Ramosu su juče na londonskom Vembliju zviždali navijači Engleske, tokom utakmice sa Španijom u Ligi nacija.\nRamos je rekao da prije utakmice nije razmišljao o mogućoj negativnoj reakciji navijača, ali je ponovio da nije namjeravao da povrijedi Salaha i da se ne osjeća krivim.\n"Želio sam da su me drugačije dočekali, pošto se ljudi sjećaju samo finala, niko se ne sjeća prijetnji smrću koje su dobila moja djeca, moja porodica. To je veoma osjetljivo pitanje, koje ljudi možda shvataju i kao šalu, a zato su i zviždali na ovom sjajnom stadionu. Moja savjest je čista, već sam objasnio šta se dogodilo i to više ne moram da radim", rekao je Ramos, prenijeli su britanski mediji.\nOn je rekao da su mnogi ljudi pogrešno shvatili njegov postupak iz finala, ali da se radilo samo o fudbalskim stvarima i dodao da to neće promijeniti ništa u njegovoj igri.\nŠpanija je sinoć pobijedila Englesku sa 2:1. Španski golman David De Hea, koga su navijači kritikovali zbog loše igre na Mundijalu u Rusiji, imao je nekoliko dobrih odbrana, prije svega poslije šuteva saigrača iz Mančester junajteda Markusa Rašforda.\n"On je sjajan golman, to smo uvijek govorili. Velike utakmice obilježe velike igrače. Poslije Svjetskog prvenstva i mnogo sumnji, zaslužio je ovakav nastup. Imao je nekoliko dobrih odbrana koje su uticale na rezultat. Nadam se da je ovo početak i da će mu pomoći da stekne samopouzdanje, pošto je on ključan igrač za naš tim", naveo je Ramos.


PACOLI OPTUŽUJE TAČIJA: Predsednik privremenih kosovskih institucija ugrozio bezbednost Kosova | DNEVNE\nPACOLI OPTUŽUJE TAČIJA: Predsednik privremenih kosovskih institucija ugrozio bezbednost Kosova\nFoto: Tanjug//Bojan Slavkovic, Tanjug/AP\nGeneralni sekretar Alijanse za novo Kosovo Rahim Pacoli, optužio je predsednika privremenih kosovskih institucija Hašima Tačija, da je protekle nedelje napravio nered na političkoj sceni i ugrozio bezbednost Kosova.\nRahim Pacoli je za portal Arbreh.info, bizak Alijansi za novo Kosovo, čiji je lider ministar spoljnih poslova Bedžet Pacoli, rekao da je Tači bez prethodnih konsultacija, još u petak 23. marta, pripremio scenario za hapšenje šefa vladine kancelarije za KiM u Kosovskoj Mitrovci Marka Ðurića.\nPrema pisanju portala arbresh.info, Tači je direktno naredio direktoru Kosovske policije, Špendu Makhuniju, da u ponedeljak ujutru pošalje elitne policijske jedinice u severni deo Mitrovice, gde je, kako se navodi, spektakularno uhapšen Ðurić.\nŠtaviše, sumnja se da je predsednik Tači koristio policiju i juče, kada je rano ujutru uhapšeno šest turskih državljana, pripadnika pokreta FETO Fatula Gulena, koji su zatim proterani u Tursku, piše ovaj medij.\nTaj potez izazvao je reakcije premijera Ramuša Haradinaja, predsednika parlamenta Kadri Veseljija i drugih političkih predstavnika u Prištini, koji su rekli da o ovoj akciji nisu bili obavešteni.\nPREDSEDNIK TURSKE ERDOGAN: Hladnokrvna reakcija Srbije!\nTo je, kako se navodi, dovelo do odluke Haradinaja da smeni ministra Flamura Sefaja i šef KIA, Dritona Gashija.\nAlijansa za novo Kosovo i njen lider Bežet Pacoli protive se Haradinajevoj odluci da smeni ministra Sefaja jer je, kako navodi, šef te stranke, Sefaj je postupao po Tačijevom naređenju.\nGazetaExpres konstatuje da tek što je Hradinaj smenio Sefaja, Alijansa za novo Kosovo otkriva ko je naredio hapšenje i deportaciju šest turskih građana, menadžera i profesora škole “Mehmet Akif” College, čije, kako se navodi, glave zahteva turski predsednik Redžep Tajip Erdogan.


„Do tog trenutka sam osećao podršku iz Srbije, ali nisam razumeo koliko im je to važno“ - 08.03.2021, Sputnik Srbija\nSrpski teniser Novak Đoković se oglasio povodom postavljanja rekorda po broju nedelja provedenih na vrhu rang liste. „Neizmerno sam srećan i ponosan na postizanje... 08.03.2021, Sputnik Srbija\n12:54 08.03.2021 (Osveženo: 13:18 08.03.2021)\n© Tanjug / DRAGAN KUJUNDZICNovak Đoković tokom boravka u Beogradu\nSrpski teniser Novak Đoković se oglasio povodom postavljanja rekorda po broju nedelja provedenih na vrhu rang liste. „Neizmerno sam srećan i ponosan na postizanje velikog uspeha u sportu kojem sam toliko posvećen i koji toliko volim, a posebno sam srećan što taj uspeh mogu da podelim sa svim ljudima u Srbiji“, rekao je Đoković.\nĐoković je 8. marta i zvanično prestigao Rodžera Federera i postavio rekord koji teško da će iko ikada oboriti.\n„Neizmerno sam srećan i ponosan na postizanje velikog uspeha u sportu kojem sam toliko posvećen i koji toliko volim, a posebno sam srećan što taj uspeh mogu da podelim sa svim ljudima u Srbiji, jer znam koliko im znači i koliko se poistovećuju sa onim što ja doživljavam“, rekao je najbolji teniser sveta za Tanjug.\nĐoković je istakao se od prvog trenutka kada je uzeo reket u ruke zaljubio u ovaj sport i da se i danas trudi se da održi tu vezu sa detetom u sebi koje i dalje uživa da drži reket, izađe na teren i da se igra sa tom najlepšom igračkom.\n„Kada sam imao sedam godina postavio sam sebi neke velike cilje, zapravo snove, da osvojim Vimbldon i budem broj 1. Znate ovu priču od ranije, ali ja sam u svojoj sobi pravio Vimbldonski trofej, dizao ga i govorio da sam šampion i broj 1. Kada su se ostvarili ti snovi 2011. godine bio sam najsrećniji čovek na svetu, imao sam sve svoje najbliže članove porodice i ljude koji su mi dozvolili da živim san uz mene. Do tog trenutka sam naravno osećao podršku Srbije, ali nisam razumeo koliko je taj uspeh važan i za ljude u našoj zemlji, koliko je to značajno, sve dok se nisam vratio“, rekao je Đoković i objasnio šta se desilo.\nĐoković: Jecao sam i plakao...\n8 Mart, 12:09\n„Dan nakon osvajanja na ulicama Beograda zatekao sam veliki broj ljudi, širom Srbije i regiona se slavio uspeh i ti ljudi su mi zapravo pokazali da je taj uspeh jednako bitan njima koliko i meni. I nekako, moj odnos prema tenisu i proporciji uspeha do tada i nakon toga bili su različiti“, dodao je srpski teniser.\nO podršci koju Novak oseća iz Srbije govorio je u ekskluzivnom intervju za Sputnjik sport njegov otac Srđan.\n„Evo, u poslednjih nekoliko dana primam poruke i pozive od ljudi širom zemlje i celog sveta koji osećaju da su učestvovali u tom uspehu i govore iz one emocije koja se poistovećuje sa onom koju ja doživljavam. To je moj najveći uspeh, da ovaj ogroman uspeh podelim sa toliko ljudi, koji nisu samo moja familija i okolina, nego i ljudi koje nikada nisam sreo, ljudi koji su se toliko povezali sa mnom da ovaj uspeh oni i sami osećaju“, istakao je Đoković.\nNa pitanje šta dalje, gde su granice rekorda, Đoković je uz osmeh rekao:\n„Ne znam šta je realno, šta je granica, ja ne poznajem granice i zato smatram da sam uspeo da dostignem te najviše vrhove, dostignuća u teniskoj istoriji. Izuzetno sam motivisan da nastavim dalje, gde će me to odvesti i kave ću uspehe nizati ubuduće, ne znam, ne mogu da predvidim budućnost, ali mogu da stvorim najbolje moguće uslove da budućnost bude uspešna i na tome radim. Verujem da imam sve konce u svojim rukama, naravno sa najužim timom ljudi oko sebe, to je izuzetno bitan faktor, ta podrška razumevanje, mojih roditelja, familije, braće, moje supruge, svih najblžiih u mom životu“.\nU Novakovoj karijeri bilo je nekoliko veoma bolnih trenutaka, a razmišljao je i o tome da napusti tenis. Ipak, podrška najbližih je bila jača od momenata patnje.\n„Bez te podrške i njihove snage bilo bi mnogo teže za mene, pogotovo u ovoj fazi života, gde nakon svih uspeha u poslednjih 15 godina imam svaki razlog da kažem dosta je bilo, ali ja i dalje osećam veliku zaljubljenost u ovaj sport i uživam u svakom momentu kada držim reket“, emotivno priča Novak i nastavlja:\n3 Mart, 17:22\n„Zato što teniski reket i teren iz mene izvlače sve najlepše, ali i najgore emocije. To je neko moje mesto, kao škola života, mesto koje u sat vremena može da izvuče svašta iz mene, što je možda i potisnuto, pa ja to osetim i shvatim na čemu treba da radim. Niišta ne može da se poredi s tim, u kontekstu rada na sebi, napredovanja kao osobe i kao tenisera. Uzbuđen sam da kročim na neki novi put, da vidim šta budućnost donosi. Verujem da će se uspesi nastaviti, dolaziti novi veliki trofeji, ali čak i ako se ništa ne dogodi ja ću biti preponosan na sve što sam do sada postigao“.\nNovak je otkrio i da je prvi zagrljaj zbog rekorda podelio sa majkom Dijanom i mlađim bratom Đorđem.\n„Skoro do ponoći bio sam sa majkom i bratom. Oni su bili prvi sa kojima sam se zagrlio, naravno čestitala je supruga Jelena, pa drugi brat Marko iz Španije. Puno ljudi je slalo čestitke iz celog sveta, neki i ranije zbog vremenske razlike, neki kasnije. Velika zahvalnost na toj podršci, ljubavi koju dobijam. To zajedništvo, ta povezanost je nešto što me i dalje nosi, uliva mi snagu i motivaciju i inspiraciju da nastavim dalje“, poručio je Đoković za Tanjug i iskoristio priliku da svim ženama čestita 8. mart, podsetivši na značaj žena u njegovom životu, od majke Dijane, prvog trenera Jelene Genčić, supruge Jelene, menadžera Elene Kapelaro itd.


Izvor: RTS, 08.Nov.2019, 21:24\nPojedine zapadnoevropske države već su iz gradskih sredina proterale dizelaše. U istočnoj Evropi sve ih je više, a to potvrđuje i potražnja dizel-goriva. Udeo tog goriva u strukturi potrošnje u transportu, recimo, susedne Rumunije je 74 odsto. I u transportu naše zemlje zastupljen je dve trećine, a zbog drugih potreba...\nI pored napora da se smnji emisija štetnih gasova nastalih korišćenjem fosilnih goriva i ublaže klimatske promene, prognoze ukazuju – svet će se na naftu oslanjati do 2040. godine. Računa se da će se potrošnja u transportu, koji je i najveći potrošač naftnih derivata, vidljivo smanjivati...


Otvoren konkurs za Najbolje iz Srbije 2011. - Bizlife.rs\n16:49 Beograd, 22/11/2011\nMinistarstvo poljoprivrede, trgovine, šumarstva i vodoprivrede, Privredna komora Srbije i dnevni ekonomski list “Privredni pregled” raspisali su konkurs za 8. po redu akciju “Najbolje iz Srbije”.\nCiljevi akcije usmereni su na promovisanje vrednosti domaće privrede i tržišnog načina poslovanja. Potrošači i kompanije akciju vide kao promovisanje najboljih brendova koje ima Srbija, a jaki i prepoznatljivi brendovi odslikavaju uspešnu privredu i pokazatelj su njene snage i stabilnosti. Akcija ”Najbolje iz Srbije” je usmerena na jačanje imidža domaćih brendova, ali i jačanje konkurencije, uz podršku inovativnosti i afirmaciju lokalnih brendova. Akcijom se daje podrška i stranim investitorima i inostranim firmama za ostvarene poslovne rezultate na našem tržištu.\nNagrade, priznanja, statue i plakete “Najbolje iz Srbije” dodeljuju se i ove godine u više kategorija za robne i korporativne brendove.\nOcenjivanje prijavljenih brendova obavljaće se prema kriterijumima, koje su utvrdili profesori Ekonomskog fakulteta u Beogradu. Pravo učešća u akciji imaju svi privredni subjekti iz Srbije, u kategorijama koje zavise od vrste njihove delatnosti.\nOrganizatori zadržavaju pravo da ne dodele prvu nagradu u kategorijama u kojima nema dovoljno prijavljenih učesnika, ili ukoliko nijedan od prijavljenih brendova ne bude imao dovoljno poena.\nUpitnik za prijavljivanje i detaljne informacije o metodologiji, kriterijumima izbora, žiriju i nagradama dostupni su na sajtu www.najboljeizsrbije.rs , a moguće ih je dobiti i telefonom 011/33 00 924, mejlom najboljeizsrbije@pks.rs, ili lično u Privrednoj komori Srbije, Resavska 15, Beograd, svakog radnog dana od 08:30 do 16:30 časova.\nSve informacije o akciji mogu se dobiti i u redakciji dnevnog ekonomskog lista “Privredni pregled”, čiji su brojevi telefona 011/3196 318 i 011/3196 323. Javni poziv na konkurs za učešće u akciji “Najbolje iz Srbije 2011.” otvoren je do 9. decembra 2011. godine.


Državna izborna komisija Crne Gore bolje planira svoje aktivnosti i analizira rezultate svog rada, zaključak je dvodnevne radionice na temu naučenih lekcija koju je za Komisiju organizovala Misija OEBS-a u Crnoj Gori u Podgorici 17. i 18. decembra 2019. godine.\nOko 25 učesnika iz Državne i opštinskih izbornih komisija razgovaralo je o svom radu, identifikovalo mogućnosti za poboljšanje i ocenilo svoje potrebe za 2020. godinu, u okviru priprema za parlamentarne izbore sledeće jeseni.\nPredsednik Državne izborne komisije Đorđije Vukčević kazao je da je Komisija otvorena za procenu napravljenih grešaka i spremna je da sprovede potrebne promene kako bi poboljšala svoj rad. „Državna izborna komisija i Misija rade na razvoju strategija koje se tiču obrazovanja birača, ravnopravnosti polova i osoba sa invaliditetom. Takođe se radi na razvoju logotipa za bolju vidljivost Komisije“, rekao je Vukčević.\nZamenica šefice Misije Siv-Katrine Leirtroe kazala je da će Misija, kako se Crna Gora približava parlamentarnim izborima, nastaviti da pruža neophodnu pomoć Komisiji za poboljšanje njene transparentnosti, integriteta, nepristrasnosti i odgovornosti. “Ovo su suštinski temelji vašeg rada i poslužiće za sticanje poverenja građana i poverenja da je izborni proces slobodan i fer”, kazala je Leirtroe.\n„Članovi Komisije i stručna služba igraju ključnu ulogu u uspešnom vođenju izbora u Crnoj Gori. To su uloge koje imaju vitalni značaj da osiguraju da svaki glasač ima potpunu sigurnost da je njihov glas tajan i da se pravilno broji“, kazala je Leirtroe.\nNacionalni savetnik u Misiji Darko Brajović podsetio je da je Misija tokom 2019. godine pružila tehničku pomoć Komisiji organizovanjem pet radionica i dve studijske posete Hrvatskoj i Sloveniji, kao i omogućivši članovima Komisije da učestvuju na Godišnjoj konferenciji evropskih izbornih službenika u Sloveniji. Misija je, takođe, donirala softver razvijen za obradu izbornih podataka i instalirala specijalizovanu IT opremu. „Komisija je uz podršku Misije razvila operativni plan za izbore, za koji očekujem da će biti usvojen i primenjen za izbore 2020. godine“, rekao je Brajović.\nMisija OEBS-a u Crnoj Gori naglasila je u saopštenju za javnost da ostaje posvećena saradnji sa Državnom izbornom komisijom kako bi poboljšala njen profesionalni rad, transparentnost i poverenje javnosti i unapredila saradnju sa izbornim telima u regionu.


BalkanMagazin :: I Goldman Saks u borbi protiv klimatskih promena\nI Goldman Saks u borbi protiv klimatskih promena\nsreda, 18. decembar 2019 13:17\nGoldman Saks uložiće 750 milijardi dolara u projekte klimatske tranzicije i inkluzivnog rasta za siromašne kroz finansiranje čiste energije, održivog saobraćaja, pristupačnog obrazovanja i proizvodnje hrane.\nAmerička banka Goldman Saks u ponedeljak je saopštila kako planira da uloži 750 milijardi dolara tokom iduće decenije kako bi pomogla u borbi protiv klimatskih promena.\nBanka je na svojoj internet stranici navela da će taj iznos, njen „cilj do 2030.”, da usmeri na finansiranje, ulaganje i savetodavne aktivnosti vezane za devet područja po pitanju klimatske tranzicije i inkluzivnog rasta za siromašne, preneo je Bankar.rs.\n„Ne postoji samo hitna potreba za delovanjem, već i snažan poslovni te ulagački razlog da se to učini. Usmerenost na te specifične ciljeve daje nam niz merljivih podataka, kao što je količina smanjenja zagađenja i broja usluženih ljudi, koje možemo s vremenom pratiti”, rekao je izvršni direktor Goldman Saks David Solomon.\nDodao je da finansijske institucije moraju podržati pokretače promena i da kompanije više ne mogu tretirati klimatske inicijative kao „periferno pitanje”.


Istanbul: Napredak u razgovorima Irana i Zapada\nU Istanbulu se danas završavaju dvodnevni razgovori predstavnika Irana i zapadnih sila o iranskom nuklearnom programu, a prema pojedinim izvještajima postignut je određeni napredak u ubjeđivanju Teherana da smanji svoje nuklearne ambicije.\nAnalitičari navode da se osjeća olakšanje zbog odluke Irana da nastavi sa razgovorima pošto su diplomate izrazile zabrinutost da bi pregovori mogli propasti i tokom prvog dana jer su se obje strane držale svojih ranijih stavova.\nŠef evropske diplomatije Ketrin Ešton vodeći je pregovarač velikih sila - SAD, Velike Britanije, Francuske, Rusije, Kine i Njemačke.\n"Sve ukazuje na to da je ona postigla određeni uspjeh u pokušaju da umanji nesuglasice i da Iranci pozitivno reaguju na nju", rekao je neimenovani zapadni diplomata.\nGlavni iranski pregovarač za nuklearna pitanja Said Džalili odvojeno se sastao sa šefovima ruskih i kineskih delegacija, ali nije poznato da li će se saglasiti sa održavanjem sastanka sa podsekretarom SAD za politička pitanja Bilom Bernsom, koji je na čelu američke delegacije.\nPortparol američkog Stejt departmenta Filip Krauli rekao je da je američka strana u potpunosti spremna za sastanak sa Irancima, ali da još nije sigurno da će se to i dogoditi.\nZapad sumnja da Iran planira da razvije atomsko naoružanje i pregovarači su na sastanak u Istanbul stigli sa veoma malim očekivanjima za bilo kakav napredak u osmogodišnjem sporu.\nTeheran tvrdi da je nuklearni program u potpunosti namjenjen u miroljubove svrhe, prvenstveno za stvaranje električne energije.


31. oktobar – Međunarodni dan štednje NA RAČUNIMA U NAŠOJ ZEMLJI MILIJARDE | Glas Laktaša - Nezavisni online magazin\n31. oktobar – Međunarodni dan štednje NA RAČUNIMA U NAŠOJ ZEMLJI MILIJARDE\nLAKTAŠI, 31. oktobra – Građani Bosne i Hercegovine u banakama imaju više od 11,8 milijardi konvertibilnih maraka štednje, od čega je na dugoročni period oročeno čak 4,9 milijardi KM.\nOvo je podatak Centralne banke BiH povodom Međunarodnog dana štednje koji se obilježava danas, 31. oktobra.\nStanovništvo je za manje od deset godina, odnosno od kraja 2010. do kraja septembra ove godine, povećalo depozite u bankama za oko 4,9 milijardi maraka.\nTrenutno u bankama imaju oko 3,3 milijarde maraka na transakcionim računima, oko 3,2 milijardi KM su depoziti po viđenju, dok kratkoročno oročeni depoziti iznose oko 500,1 milion KM.\nU Centralnoj banci BiH kažu da se rast ukupnih depozita stanovništva nikako ne može tumačiti kao naznaka boljeg životnog standarda, a podaci o visokoj stopi nezaposlenosti i niskom nivou prosječne plate u BiH ukazuju na to da veći dio stanovništva nije u mogućnosti da uštedi.\nOsim toga, jedan dio štednje u bankama je posljedica neizvjesnosti u pogledu budućih ekonomskih prilika u zemlji, kao i nedostatka povjerenja u alternativne vidove štednje, ocjenjuju u Centralnoj banci.\nU prilog tome da manji dio stanovništva ima mogućnost za štednju, a posebno za štednju značajnijeg iznosa, idu i podaci Agencije za osiguranje depozita. Oni pokazuju da se depoziti koji premašuju iznos osiguranog štednog uloga od 50.000 KM, a na koje se odnosi skoro polovina ukupnog iznosa depozita stanovništva, nalazi na malom broju depozitnih računa – čak 49,2 odsto, kao i da ovi depoziti bilježe veći relativni rast kako u pogledu broja depozitnih računa tako i u pogledu iznosa depozita.\nInače, kamatne stope na štednju u banakama u Bosni i Hercegovini bilježe pad od 2014. godine i na istorijskom su minimumu. Tako je, na primjer, prosječna kamata na oročenu štednju na dvije godine u KM valuti prije četiri godine bila oko 3,2 odsto, dok trenutno iznosi oko 1,3 odsto na nivou bankarskog sektora Bosne i Hercegovine.\nPrethodni tekstNAJEZDA PRASIĆA Sad su krenuli i noću u šetnju\nSledeći tekstPrevrnuo se kombi na autoputu Banjaluka-Gradiška


RTCG - Radio Televizija Crne Gore - Nacionalni javni servis :: Društvo :: "Najbolje iz CG" počinje u petak / print=true\nU PODGORICI 15. 10. 2019. 16:49 >> 16:47 0\nŠesto, jesenje, izdanje sajma “Najbolje iz Crne Gore“, biće održano 18, 19. i 20. oktobra u Delta City.\nOrganizatori pozivaju sve poljoprivredne proizvođače u Crnoj Gori da obezbijede svoje mjesto na vrijeme, prijave su u toku.\nNa tradicionalnoj, poljoprivrednoj, manifestaciji “Najbolje iz Crne Gore“ učestvovaće proizvođači: vina, maslina i maslinovog ulje, meda, pršuta, voća i povrća, ljekovitog bilja, organskih proizvoda…\nSvi koji dođu na sajam imaće priliku da vide šta to nudi štand Glavnog grada, ali i gradske opštine Golubovci, te: Danilovgrada, Cetinja, Bara, Herceg Novog, Kotora, Budve, Mojkovca, Bijelog Polja, Žabljaka, Šavnika, kaže PR sajma Jelena Ćetković.\nBudući da sajam okuplja proizvođače iz svih krajeva Crne Gore na jednom mjestu, idealna je prilika da izlagači u međusobnoj komunikaciji ukažu na probleme sa kojima se susreću u proizvodnji i distribuciji svojih proizvoda.\nCilj sajma je, dodaje Ćetković, da što više utiče na svijest potrošača da kupuju domaće proizvode, te da crnogorski prehrambeni proizvodi postanu prepoznatljivi i rado viđeni u svakoj potrošačkoj korpi.\nPrethodnih godina posjetioci su imali priliku da probaju slatko od lubenice, sir od dunja, domaću steviju, domaću čokoladu iz Kotora kao i brojne druge neobične delicije.\nKoliko je projekat ”Najbolje iz Crne Gore” uspješna priča najbolje govori podatak da manifestaciju posjeti oko 20.000 posjetilaca, zaključuje Ćetković.


Na Paliću obeležen Dan mađarske revolucije '56 | Savez vojvođanskih Mađara\nNa Paliću obeležen Dan mađarske revolucije '56\nCentralna vojvođanska manifestacija obeležavanja dana mađarske revolucije iz 1956. godine održana je na Paliću u organizaciji Saveza vojvođanskih Mađara.\nNa Paliću se nalazi spomenik '56 koji je podignut 2006. godine kao zajednički mađarsko-srpski simbol sećanja na ta dešavanja. Naime, na Paliću je 1956. godine podignut kamp u kojem je pruženo utočište revolucionarima koji su prebegli u tadašnju Jugoslaviju.\nU sklopu polaganja venaca je predsednik Saveza vojvođanskih Mađara Ištvan Pastor istakao značaj revolucije i kazao da su vojvođanski Mađari sa velikom ljubavlju i susretljivošću čekali i pomagali onima koji su prebegli, nezavisno od toga što ovaj prostor tada već 37 godina nije pripadao Mađarskoj i što tada ovdašnji Mađari nisu ni mogli da putuju u Mađarsku. To je dokaz da ni višedecenijsko razdvajanje ne može da odvoji vojvođanske Mađare od svoje nacije – dodao je Pastor.\nVence su između ostalih položili mađarski državni sekretar Nandor Čepregi, ambasador Mađarske u Beogradu Atila Pinter, subotički generalni konzul Mađarske Janoš Babić, predsednik Mađarskog nacionalnog saveta Jene Hajnal, predstavnici mesnih organizacija SVM, lokalnih samouprava i nevladinih organizacija.


Beogradska inicijativa za rešavanje problematičnih kredita - Ekonomske Vesti\n24. apr. 2015 24. apr. 2015 Luka Matić 0 Comments EBRD, Evropska banka za obnovu i razvoj, krediti, Međunarodni monetarni fond, MMF, Narodna banka Srbije, NBS, problematični krediti, švajcarski franak, Svetska banka\nNarodna banka Srbije će 28. i 29. aprila, u saradnji sa Ministarstvom finansija i Svetskom bankom, organizovati dvodnevnu konferenciju pod nazivom “Beogradska inicijativa – Rešavanje problematičnih kredita u Republici Srbiji”.\nSkup će okupiti predstavnike domaćeg javnog i privatnog sektora, kao i predstavnike relevantnih međunarodnih finansijskih institucija, MMF-a, Svetske banke, EBRD-a, Međunarodne finansijske korporacije.\nImajući u vidu da je visok nivo problematičnih kredita jedan od izvora sistemskog rizika u finansijskim sistemima velikog broja zemalja Centralne i Istočne Evrope, rešavanje tog problema nametnulo se kao jedan od nacionalnih prioriteta u velikom broju zemalja. Efikasno rešavanje ovih problema, koji su akumulirani godinama, podrazumeva sveobuhvatan pristup i koordinirane aktivnosti svih nadležnih institucija, pre svega kroz izradu nacionalnih strategija.\nNeophodnost rešavanja problematičnih kredita prepoznata je i u Memorandumu o ekonomskoj i finansijskoj politici koji je u februaru 2015. zaključen sa Međunarodnim monetarnim fondom. Predviđeno jeda se do kraja juna ove godine izradi sveobuhvatna Strategija rešavanja pitanja problematičnih kredita, u saradnji sa Međunarodnim monetarnim fondom, Svetskom bankom i Evropskom bankom za obnovu i razvoj.\nOvaj skup, koji će se održati u Narodnoj banci Srbije, doprineće kroz razmenu iskustava, mišljenja i informacija kvalitetnijem definisanju nacionalne strategije i metodologije za rešavanje pitanja problematičnih kredita.\n← UN lista sreće: Srbija 87. na svetu\nProsečna zarada u martu 43.121 dinar →


Premijer Novalić i norveški ambasador o novim ulaganjima i čvršćoj ekonomskoj saradnji – inmedia.ba\n0 30 Novembra, 2020 13:57\nPremijer Federacije Bosne i Hercegovine Fadil Novalić primio je danas u sjedištu Vlade FBiH u Sarajevu u nastupnu posjetu ambasadora Kraljevine Norveške u BiH Olava Reinertsena.Novalić je na početku razgovora istakao izuzetnu saradnju i pomoć Kraljevine Norveške Bosni i Hercegovini za koju je naglasio da je do sada bila ostvarivana bez ikakvih uslovljavanja, te da su bilateralni odnosi na veoma visokom nivou.\nSusret je upriličen i u funkciji pripreme za sutrašnje osnivanje bilateralne Asocijacije BiH – Norveška koja bi trebao da donese čvršće povezivanje ekonomija dviju zemalja i omogućiti poslovnim subjektima jaču saradnju, te nova ulaganja, otvaranje radnih mjesta i unapređenje odnosa na svim nivoima sa ovom prijateljskom zemljom, ali i s kompletnim tržištem Evropske unije.\nPosebno je istaknut značaj ubrzanja procesa evroatlantskih integracija naše zemlje u čemu je istaknuta snažna podrška Kraljevine Norveške.\n“Naše primarno pitanje je ekonomija i povratak započetim reformama koje su evidentno dale rezultate. Moramo razvijati i unapređivati nova područja kao što su zaštita okoliša, digitalizacija, stvaranje uslova za zapošljavanje, posebno mladih, reforma obrazovanja i drugo. To će nam donijeti ekonomski rast i tu nam je neophodna daljnja pomoć Evropske unije”, rekao je premijer Novalić.\nNogometašice BiH očekuju pobjedu protiv Gruzije za kraj kvalifikacija


Nova sistematizacija u Komunalcu: Mesar na poslovima naplate, reklamacije i analize - Bujanovačke\nPočetna DRUŠTVO Nova sistematizacija u Komunalcu: Mesar na poslovima naplate, reklamacije i analize\nNova sistematizacija u Komunalcu: Mesar na poslovima naplate, reklamacije i analize\nBujanovačke6. jul 2019.DRUŠTVO, GRAD, NASLOVNA0\nBujanovac, 5. jul 2019. – Nova sistematizacija radnih mesta u JP Komunalac predviđa poslove i radne zadatke za 172 radnika – 6 više od maksimalnog dozvoljenog broja zaposlenih – a propisuje, pored ostalog, da poslove stručnog saradnika na reklamaciji, naplati i analizi obavlja radnik koji je po struci mesar.\nOpštinsko veće je u petak dalo načelnu saglasnost na sistematizaciju, obavezavši rukovodstvo preduzeća da ispravi pomenute „nedostatke“.\n„Što se tiče broja radnika, dobili smo uveravanja da će višak biti regulisan tzv. prirodnim odlivom, odnosno odlaskom petoro radnika u penziju do septembra“, rekao je predsednik opštine Šaip Kamberi.\nZa zamenika predsednika Stojanču Arsića, pravilnik o sistematizaciji je problematičan u domenu rasporeda zaposlenih na osnovu njihove stručne spreme.\n„Mesar sa trećim stepenom vam je stručni saradnik za reklamaciju, naplatu i analizu, mislim da tom zaposlenom treba da promenite radno mesto“, rekao je on.\nDva reprezentativna sindikata radnika u Komunalcu ukazala su lokalnoj samoupravi na nezakonitost u donošenju novog akta i zahtevali njegovo povlačenje.\nSindikati su opštinskim vlastima dostavili dopise u kojima rukovodstvo firme upozoravaju da Pravilnik ne predviđa radna mesta za radnike koji su odlukom Apelacionog suda vraćeni na posao nakon radnog spora.\n“Ovo će pokrenuti nove tužbe, od radnika koji su već dobili sporove, ali i od drugih zaposlenih, kojima će biti promenjeno radno mesto, što će proizvesti novu štetu za JP Komunalac”, kaže se u jednom od dokumenata, u koje su Bujanovačke imale uvid.\nKako navode sindikalne organizacije, posebno je pitanje što Pravilnik predviđa manje radnih mesta u odnosu na trenutni broj radnika.\n“Primetili smo i da je nova sistematizacija rađena na bazi stručne spreme radnika kojima će biti uručeni Aneksi (posebno je zanimljivo da ste za radno mesto stručni saradnik na reklamaciji, naplati i analizi predvideli III stepen stručne spreme i zanimanje mesar), a ne na osnovu Uredbe o katalogu radnih mesta u javnim službama”, navodi se u dopisu.\nTAGdr stojanča arsić jp komunalac Šaip Kamberi sistematizacija\nPrevious PostFirma plus: Klikom do majstora Next PostRestrikcija vode u 9 sela, grad bez isključenja (spisak za isključenja)


Članovi Odbora za ljudska prava i slobode posjetili Dnevni centar za djecu sa smetnjama u razvoju i osobe sa invaliditetom u Nikšiću\nsrijeda, 11 jul 2018 16:32\nČlanovi Odbora za ljudska prava i slobode Skupštine Crne Gore posjetili su Dnevni centar za djecu sa smetnjama u razvoju i osobe sa invaliditetom u Nikšiću – Sektor B. U posjeti su, po pozivu Odbora učestvovali: Zaštitnik ljudskih prava i sloboda Crne Gore sa zamjenicom, predstavnici - Ministarstva rada i socijalnog staranja, Ministarstva za ljudska i manjinska prava, Ministarstva zdravlja, UNICEF-a i NVO Savez udruženja roditelja djece i omladine sa teškoćama u razvoju “Naša inicijativa”.\nPrije obilaska Sektora B Dnevnog centra u kojem se pruža socijalna zaštita lica sa invaliditetom starijih od 27 godina, učesnici su održali sastanak sa predsjednikom Opštine Nikšić Veselinom Grbovićem, predsjednikom Skupštine opštine Radivojem Lalom Nikčevićem i njihovim saradnicima koji su ih upoznali sa aktivnostima Opštine u zaštiti ranjivih grupa stanovništva.\nPredsjednik Opštine Veselin Grbović je saopštio da su adaptacijom prostorija nekadašnje mjesne zajednice i otvaranjem Sektora B Dnevnog centra za djecu sa smetnjama u razvoju i osobe sa invaliditetom, stvoreni idealni uslovi za boravak ovih lica, čime se doprinosi njihovoj integraciji u širu društvenu zajednicu. Takođe, on je istakao da bi poslanici prilikom usvajanja zakona više pažnje trebalo da posvete finansijskom aspektu i da za poslove koji su u nadležnosti opština obezbijede adekvatna sredstva. Nije dovoljno da se određeni servisi otvore i u početku finansiraju putem projekata i evropskih fondova, a da njihovo kasnije finansiranje i održivost bude u nadležnosti lokalnih samouprava.\nPredsjednik Odbora za ljudska prava i slobode dr Halil Duković je naglasio da raznolikost Delegacije, koja je na poziv Odbora u posjeti Nikšiću, svjedoči o veoma kvalitetnoj saradnji koju Odbor ima sa nadležnim državnim organima, međunarodnim organizacijama i nevladinim sektorom, što se realizuje kroz multisektorski pristup ovog odbora u cilju postizanja većeg stepena poštovanja i zaštite ljudskih prava i sloboda. Odbor se ne bavi samo zakonodavnim aktivnostima, već veliku pažnju posvećuje praćenju implementacije zakona, što je posebno važno ako se ima u vidu da su zakoni uglavnom dobri, ali se više mora raditi na njihovoj implementaciji. Smatra da građane treba upoznati sa pravima i obavezama, što Odbor čini održavanjem javnih tribina širom Crne Gore. Cilj ove posjete nije kontrola rada Dnevnog centra, već da se učesnici direktno uvjere u način na koji funkcioniše, odnos zaposlenih prema korisnicima i da se institucija ohrabri zbog svih napora koja preduzima u ostvarenju humane misije.\nPredsjednik Odbora smatra da licima sa invaliditetom, kao ranjivoj kategoriji treba posvetiti posebnu pažnju, ne zbog sugestija Evropske komisije, već radi poboljšanja kvaliteta života i njihove inkluzije i socijalizacije. On je uputio pohvale Opštini Nikšić koja pokazuje posvećenost ovim licima i koja je učinila pionirski iskorak otvaranjem Sektora B namijenjenog osobama sa invaliditetom sa 27 i više godina starosti, čime će se, u skladu sa njihovim mogućnostima, pripremiti za samostalni život.\nPredsjednik Duković je saglasan da lokalne samouprave u dijelu finansiranja treba ojačati, ali je i siguran, da svako ko ima volju i želju da pomogne svojim sugrađanima, može pronaći adekvatna sredstva. Prema podacima Ministarstva rada i socijalnog staranja i na osnovu potpisanog Memoranduma o razumijevanju za osnivanje JU Dnevni centar za djecu sa smetnjama u razvoju i osobe sa invaliditetom izmedju Ministarstva i Opštine Nikšić (29. 05. 2017. godine), Ministarstvo će obezbijediti: informacije koje su relevantne za osnivanje Dnevnog centra; dati punu podršku u vidu stručne i tehničke pomoći u implementaciji aktivnosti relevantnih za funkcionisanje Dnevnog centra; obezbijediti nesmetan kontakt sa predstavnicima drugih relevantnih institucija i organizacija u cilju izvršenja planiranih aktivnosti; finansirati boravak korisnika Dnevnog centra u visini od 150,00 eura po korisniku (po kom osnovu oko 5000 eura na mjesečnom nivou pripada Dnevnom centru u Nikšiću) i finansirati zarade zaposlenih u periodu od tri godine, počev od 1. 09. 2017. godine (najviše do 50.000,00 eura po godini). Ministarstvo rada i socijalnog staranja iznos od 150,00 eura po korisniku opredjeljuje za sve Dnevne centre u Crnoj Gori.\nU skladu sa članom 3 Memoranduma, Opština Nikšić će: sarađivati sa MRSS u osnivanju Dnevnog centra; izvršiti izmjene u nazivu Ustanove i finansirati zarade zaposlenih po protoku perioda za koji se Ministarstvo obavezalo.\nPredsjednik Skupštine opštine Nikšić Radivoje Lala Nikčević smatra da bi prije donošenja zakona trebalo analizirati mogućnost njihovog implementiranja. On je istakao da je Opština Nikšić realizovala brojne aktivnosti u oblasti socijalne zaštite, počev od otvaranja Dnevnog centra 2010. godine, preko proširenja njegove djelatnosti otvaranjem Sektora B, u septembru 2017. godine - do otvaranja tri dnevna boravka za stare i Vešeraja koji mogu koristiti Dnevni centar za djecu sa smetnjama u razvoju i dnevni boravci za stare. Takođe, 2011. godine je obezbijeđeno 12 stanova za penzionere, dok je prošle godine obezbijeđeno dodatnih 75 stanova za ovu populaciju. Poslednjih godina u napuštenim domovima mjesnih zajednica, nakon namjenske adaptacije, otvaraju se zdravstvene ambulante i vrtići. Zaključio je da je Nikšić spreman da prihvati kvalitetne ideje i brzo reaguje, kako bi doprinio njihovoj realizaciji, a razmjena ideja i iskustava posredstvom Zajednice opština za njih je veoma važna.\nDirektorica Dnevnog centra za djecu sa smetnjama u razvoju i osobe sa invaliditetom Radojka Koprivica je naznačila da Nikšić ima jednu od najboljih socijalnih karti u Crnoj Gori. Ona smatra da je Dnevni centar u proteklih osam godina opravdao svoje postojanje. Takođe, prisutne je informisala da Sektor B predstavlja produžetak servisa koji pruža Sektor A Dnevnog centra i da njegovo funkcionisanje zahtijeva velika sredstva u dijelu podrške za korisnike, u čemu im pomaže Ministarstvo rada i socijalnog staranja, koje u početne tri godine finansira i zaposlene, nakon čega te obaveze preuzima lokalna samouprava. U Sektoru B borave korisnici Dnevnog centra iz Sektora A koji prelaze nakon prestanka prava korišćenja usluga Centra zbog starosne granice. U ovom trenutku u Sektoru B boravi 12 korisnika - četiri osobe starije od 27 i osam korisnika preko 24 godine starosti. Ubuduće planiraju da u Sektoru A budu smještena samo djeca do 18 godina, a da Sektor B bude za osobe sa invaliditetom starije od 18 godina.\nZaštitnik ljudskih prava i sloboda Crne Gore Šućko Baković je saopštio da su se sa zadovoljstvom odazvali pozivu Odbora za ljudska prava i slobode, koji njeguje jako dobru praksu kojom na licu mjesta provjerava kako se zakoni sprovode u lokalnim zajednicama. Smatra da bi bilo dobro da i drugi skupštinski odbori slijede ovu praksu. Podsjetio je da je država Zakonom o socijalnoj i dječjoj zaštiti utvrdila ovaj servis za osobe sa invaliditetom, što je pozitivno. Međutim, dio servisa koji se odnosi na odrasle osobe sa invaliditetom, u skladu sa Zakonom, treba da finansiraju lokalne zajednice, a prilikom donošenja Zakona nijesu postojali precizni pokazatelji da li lokalne zajednice imaju izvorne prihode i mogu li obezbijediti ta sredstva. Otvaranje Sektora B u Nikšiću je pionirski potez, što je za svaku pohvalu i Zaštitnik očekuje da i druge opštine što prije slijede ovaj primjer, za šta bi država trebala da ima više sluha, jer lokalne zajednice isto ne mogu same finansirati i u tom pravcu treba normativno utvrditi određena prelazna rješenja.\nZaštitnik ljudskih prava i sloboda Crne Gore je naglasio da Servis 27+ ne treba da bude otvoren samo za bivše korisnike Dnevnog centra, već mora biti jednako pristupačan i dostupan svim drugim osobama sa invaliditetom koje imaju ozbiljne potrebe za boravkom u ovakvom centru. Važno je da ovaj servis ne ostane ograničen samo na dio populacije, već ga treba otvoriti za sve osobe koje ispunjavaju zakonske uslove.\nPoslanik dr Suad Numanović smatra da posvećenost osobama sa invaliditetom u Nikšiću svjedoči o senzibilitetu lokalnog stanovništva prema ovoj ranjivoj populaciji. Iako je svjestan problema finansiranja, smatra da se pravilnom raspodjelom sa državnog na lokalni nivo, mogu obezbijediti dodatna sredstva, kao i od evropskih fondova i adekvatnim korišćenjem sredstava iz Fonda za profesionalnu rehabilitaciju i zapošljavanje lica sa invaliditetom.\nMilisav Korać, izvršni direktor NVO Savez udruženja roditelja djece i omladine sa teškoćama u razvoju „Naša inicijativa“ koja okuplja 20 lokalnih udruženja smatra da otvaranje Sektora B svjedoči sa kojom pažnjom se Opština Nikšić odnosi prema osobama sa invaliditetom. Izrazio je žaljenje što druge opštine, među kojima su i određene sa primorja, ne slijede primjer Opštine Nikšić. Izrazio je spremnost da Savez „Naša inicijativa“ učestvuju u nekom od projekata koje realizuje Dnevni centar u Nikšiću kako bi se doprinijelo poboljšanju položaja ovih lica.\nTokom obilaska Sektora B Dnevnog centra za djecu sa smetnjama u razvoju i osobe sa invaliditetom učesnici su se uvjerili da se rad u ovom Sektoru uglavnom zasniva na radno - okupacionoj terapiji i okupaciji sportom kako bi se doprinijelo integraciji osoba sa invaliditetom u širu društvenu zajednicu u skladu sa njihovim sposobnostima.\nZa svakog korisnika, u skladu sa njegovim mogućnostima, razvijen je individualni program. Implementacijom dva IPA projekta prekogranične saradnje sa Bosnom i Hercegovinom i sa Srbijom, konkretno sa Ustanovom „Vladimir Nazor“ iz Sarajeva zaposleni u Dnevnom centru su razmijenili iskustva u oblasti radno-okupacione terapije. Učesnici posjete su bili u prilici da isprate radionicu radno-okupacione terapije koja se odnosila na izradu predmeta od drveta, gline i gipsa. Ponedjeljkom i srijedom u Sektoru A i B ove Ustanove realizuju se kulinarske radionice. Sprovode i art radionice, a planiraju i organizaciju izložbe radova korisnika Dnevnog centra. Redovno se održavaju sportske aktivnosti, a u saradnji sa Specijalnom olimpijadom Crne Gore učestvuju na nacionalnoj specijalnoj olimpijadi i lokalnim takmičenjima. Takođe, organizuju brojne izlete za korisnike ove ustanove.\nS obzirom na to da nije riječ o zdravstvenoj ustanovi, fizioterapeut korisnicima pruža usluge elementarne rehabilitacije. Direktorica Dnevnog centra smatra da bi na adekvatan način trebalo regulisati položaj medicinskih sestara koje rade u Centru, jer tu ne mogu da obavljaju stručnu praksu, niti da polažu stručni ispit. Prilikom obezbijeđenog prevoza korisnika uvijek je prisutna medicinska sestra, a svi zaposleni su pohađali kurs prve pomoći.\nKada je riječ o Sektoru A saopšteno je da troje djece pohađa i redovnu školu i Dnevni centar gdje su uključeni u pojedine njihove aktivnosti.\nDnevni centar ima veoma dobru saradnju sa Ekonomsko-ugostiteljskom školom, Osnovnom školom iz Župe i sa Filozofskim fakultetom, čiji studenti psihologije pohađaju stručnu praksu u ovoj Ustanovi. Izuzetna je saradnja sa Opštinom, Ministarstvom rada i socijalnog staranja, UNICEF-om i udruženjima roditelja. Takođe, veoma je bitna međusobna razmjena iskustava 13 dnevnih centara koji funkcionišu u Crnoj Gori.\nNa licima korisnika vidljivo je bilo zadovoljstvo zbog boravka u Ustanovi i posvećenog odnosa zaposlenih prema njima. Zaposleni su saopštili da im nije teško raditi sa ovim licima i da su rezultati njihovog rada već vidljivi, a roditelji osoba sa invaliditetom, u razgovoru sa učesnicima posjete, nijesu krili zadovoljstvo zbog usluga i sigurnosti koja se pruža njihovoj djeci.\nPredsjednik Odbora za ljudska prava i slobode dr Halil Duković je saopštio da je ovo vizionarski projekat Opštine Nikšić kojoj je uputio pohvale, uz ocjenu da bi unapredjenje ljudskih prava bez ovakvih institucija bilo veoma teško. Pozvao je ostale dnevne centre u Crnoj Gori da u skladu sa mogućnostima u svojim sredinama otvore slične servise za odrasle osobe sa invaliditetom.\nPored dnevnog boravka, sobe za radno-okupacionu i sportsku terapiju, učesnici su obišli i okolinu Sektora B i ocijenili da prirodni ambijent takođe može pozitivno uticati na lica koja borave u ovoj Ustanovi. S obzirom na to da je pod istim krovom i Dnevni boravak za stare, učesnici su ga obišli i razgovarali sa korisnicima\nViše o Dnevnom centru\nU okviru Nacionalnog akcionog plana za djecu koji se realizuje preko lokalnih akcionih planova Opština Nikšić, u partnerstvu sa Ministarstvom rada i socijalnog staranja i Udruženjem roditelja, je osnovola Dnevni centar za djecu sa smetnjama u razvoju koji je počeo sa radom 15. juna 2010.\nPostupak sticanja korisničkog prava u Dnevnom centru počinje podnošenjem zahtjeva Centru za socijalni rad za opštine Nikšić, Plužine i Šavnik, koji donosi Rješenje o odobravanju dnevnog smještaja (boravka) u Dnevnom centru za djecu sa smetnjama u razvoju i osobe sa invaliditetom.\nZaključno sa 31.decembrom 2017. godine u Dnevnom centru korisničko pravo imalo je 30 korisnika, što je maksimum kapaciteta ove ustanove.\nU septembru 2017. godine, u skladu sa Memorandumom o saradnji Ministarstva rada i socijalnog staranja i Opštine Nikšić, djelatnost Ustanove je proširena na socijalnu zaštitu lica sa invaliditetom iznad 27 godina, koja se realizuje u prostorijama Sektora B, površine 300m2 u naselju Duklo, adaptiranim u skladu sa potrebama korisnika.\nZa realizaciju ovog programa Vlada Crne Gore je uložila od 356 000 eura, tako što je Uprava za imovinu kupila objekat u vrijednosti 85.000 eura, a za adaptaciju i opremanje je izdvojeno 270 000 eura.\nOtvaranjem ovog Sektora lica sa invaliditetom nastavljaju da budu u programu podrške života u zajednici, koji im uz blagodeti porodičnog okruženja obezbjeđuje odgovarajuću pomoć i podršku u periodu njihovog dnevnog boravka u ustanovi, a što je u njihovom najboljem interesu i u skladu sa standardima socijalne zaštite. Takođe, u skladu sa Konvencijom UN o pravima djeteta koja propisuje zaseban boravak djece i odraslih, korisnici koji su stariji od 18 godina postepeno će prelaziti iz Sektora A u Sektor B.\nTakođe, Sektor B Dnevnog centra je 26. marta 2018. godine, otvorio vrata za dvanaest korisnika - četiri korisnika starija od 27 godina, bivše korisnike usluga Dnevnog centra koji zbog zakonskih ograničenja, usled dostizanja starosne granice, nijesu mogli koristiti usluge dnevnog boravka i osam korisnika starijih od 24 godine koji su postojeći korisnici usluge dnevnog boravka. Na ovaj način je riješen problem diskontinuiteta ovog servisa za lica koja su navršila 27 godina. Ministarstvo rada i socijalnog staranja je u skladu sa Memorandumom preuzelo obavezu finansiranja zarada za zaposlene u sektoru B u naredne tri godine, nakon čega ovu obavezu preuzima Opština.\nU okviru Sektora B rad se uglavnom zasniva na radno - okupacionoj terapiji, okupaciji sportom i aktivnostima koje teže integraciji osoba sa invaliditetom u širu društvenu zajednicu u skladu sa njihovim sposobnostima.\nOtvaranju Sektora B prethodio je niz aktivnosti kojima su zadovoljeni zakonski, tehnički i organizacioni uslovi za pružanje usluga dnevnog boravka.\n- Donijeti novu Odluku o osnivanju ustanove, u kojoj je sadržano proširenje djelatnosti na osobe sa invaliditetom starije od 27 godina. Odluku o osnivanju je donijela Skupština opštine Nikšić na sjednici od 18. oktobra 2017. godine;\n- Donijeti novi Statut koji je usklađen sa Odlukom o osnivanju. Statut je donešen u novembru 2017. godine, a stupio je na snagu davanjem saglasnosti od strane Skupštine opštine Nikšić, 20. decembra 2017. godine;\n- Uraditi novi Pravilnik o unutrašnjoj organizaciji i sistematizaciji radnih mjesta, u skladu sa proširenjem djelatnosti i potrebama otvaranja novih radnih mjesta u Sektoru B. Pravilnik je donešen u novembru 2017. godine. Saglasnost na njega dao je predsjednik Opštine, a stupio je na snagu 20. novembra 2017. godine;\n- Ispunjenjem zakonskih uslova objavljen je oglas za popunu radnih mjesta 13. decembra 2017. godine, a nakon donošenja Rješenja o prijemu i isteka roka za žalbe, novi radnici su potpisali ugovore o radu 29. decembra 2017. godine.\nU periodu od 20. januara 2018. do 20. marta 2018. godine, novozaposleni radnici su stekli neophodna teorijska i praktična znanja u radu s osobama sa invaliditetom, od primjene procedura rada u dnevnim centrima, do pružanja prve pomoći.\nVažno je istaći da je 19. juna 2018. godine, Dnevni centar za djecu sa smetnjama u razvoju i osobe sa invaliditetom u Nikšiću, shodno Zakonu o socijalnoj i dječijoj zaštiti, među prvima u Crnoj Gori stekao Licencu za obavljanje djelatnosti socijalne i dječje zaštite.


Konzorcij projekta TRIBUTE održao je 22. jula drugi sastanak Upravnog odbora, koji je ponovo održan u online formatu zbog nepredvidive epidemiološke situacije.\nIpak, projektni partneri imali su priliku razgovarati o nekoliko tehničkih koraka projekta s akcentom na dva radna paketa koji su od izuzetne važnosti za TRIBUTE projekat: “Metodološki okvir i procjena” i “Identifikacija akcionih planova koji podržavaju implementaciju inovativnih i održivih mjera mobilnosti”.\nTi su podaci potom korišteni za izradu metodologije za stvaranje “Living Lab-a”, kao nove forme "javno-privatno-ljudskog partnerstva", u kojima građani, kompanije, istraživači i javne uprave sarađuju kako bi pronašli inovativna rješenja za urbanu mobilnost.\nTo se ne može postići bez odgovarajućih akcionih planova. Stoga je Grad Milano zakazao tri tematsko-tehnička sastanka sa partnerima projekta TRIBUTE, a u vezi sa specifičnim ciljevima akcionih planova projektnih partnera i identifikovala pilot akcije koje će biti razvijene kroz Living Lab TRIBUTE.\nU skladu sa zacrtanim ciljevima u okviru projekta TRIBUTE, Grad Sarajevo je učestvovao u podgrupi “Inovativne usluge javnog prijevoza”.\nSvaki projektni partner se obavezao da će poslati inpute potrebne za identifikaciju pilot akcije i njenu metodologiju.\nSa današnjim danom, vođa drugog prioritetnog radnog paketa, Grad Milano, uspio je završiti aktivnosti na prikupljanju identifikacionih podataka o pilot akciji, dok je prikupljanje inputa o metodologiji za akcioni plan završeno 15. oktobra.


Nakon drakonske kazne italijanskog prvoligaša poharao i virus korona\nOvih dana loše vijesti za ekipu Specije ne prestaju pristizati, a poslije drakonske kazne FIFA-e, ovog puta klub je u problemu zbog virusa korona, prenijeli su italijanski mediji.\nŠest fudbalera i jedan član Specije pozitivni su na virus korona.\n“Specija objavljuje da je posljednje testiranje ekipe pokazalo da je šest igrača i jedan član stručnog štaba pozitivan na virus korona. Stoga je klub iz predostrožnosti privremeno prekinuo svu aktivnost i cijela ekipa je u izolaciji” – stoji u saopštenju ovog kluba.\nPodsjetimo, FIFA je ekipu iz Serije A kaznila novčano, što i nije tragedija, ali joj je zato uvela dvogodišnje sankcije, odnosno zabranu transfera.\nSpecija je u prošloj sezoni Serije A izborila opstanak. Na kraju je završila na 15. mjestu sa 39 bodova.\nPrethodni članakRaspoloženi Buker ipak nedovoljan, Adetokunbo i Baksi došli do brejka (VIDEO)\nNaredni članakTIP DANA: Široki Brijeg – Zrinjski


Opservatorija za umetnike Opservatorija za umetnike – Personal magazin\nU četvrtak, 22. januara, u Naučnom klubu CPN-a, predstavlja se novi evropski projekat i konkurs koji će spojiti umetnike i naučnike U Naučnom klubu, u četvrtak, 22. januara, u 17…\nU četvrtak, 22. januara, u Naučnom klubu CPN-a, predstavlja se novi evropski projekat i konkurs koji će spojiti umetnike i naučnike\nU Naučnom klubu, u četvrtak, 22. januara, u 17 časova, Centar za promociju nauke predstavlja neobičan projekat koji spaja nauku i umetnost – Evropsku mrežu digitalne umetnosti i nauke.\nKonkurs u okviru projekta, čije detalje će prisutni čuti u četvrtak, podrazumeva dva kruga otvorenog poziva za umetnike iz čitave Evrope.\nDva prvonagrađena projekta dobijaju jednomesečnu rezidenciju i mentorski rad s naučnicima u Južnoj evropskoj opservatoriji (ESO), koja se nalazi na planinskim vencima Čilea u Južnoj Americi i predstavlja jednu od najznačajnijih astronomskih centara naše planete. Projekti se zatim realizuju u okviru FutureLab laboratorije Ars elektronike, pre nego što se premijerno prikažu na Ars elektronika festivalu u Lincu, početkom septembra 2015.\nSvi drugi registrovani umetnici sa svojim aplikacijama i idejama ulaze u izbor za realizaciju na nacionalnom nivou. Kako je Srbija inicijalni partner projekta, naši umetnici imaju privilegiju sigurne realizacije dva projekta na nacionalnom nivou. Realizacija projekta na nacionalnom nivou uključuje autorsku naknadu za autora u iznosu od 1000 evra i troškove produkcije rada (2000 evra po radu). Umetnici će, takođe, imati direktnu saradnju sa naučnikom koji će biti angažovan kao mentor tokom realizacije radova.\nKoordinator projekta je Ars elektronika iz Linca (Ars Electronica), a pored Centra za promociju nauke iz Beograda, partneri su i Sajens geleri iz Dablina (Science Gallery), GV art iz Londona (GV Art), Laboral iz Hihona (LABoral), Etopija iz Saragose (Etopia), galerija Kapelica iz Ljubljane i DIG galerija iz Košica.\nPredstavljanje projekta za umetnike\nČetvrtak, 22. januar, Naučni klub CPN-a, Knez Mihailova 5\n• Aleksandra Drecun, direktorka, Centar za promociju nauke\n• Dobrivoje Lale Erić, menadžer projekta za Srbiju\n• Slobodan Coba Jovanović, umetnički direktor\n• Goran Pavičić, naučni koordinator\nModerator: Ivana Smolović, Centar za promociju nauke\nOpservatorija za umetnike was last modified: January 21st, 2015 by Redakcija


Bogatstvo porodice Gejts oko kog će se sporiti Bil i Melinda • RTK\nBil i Melinda Gejts saopštili su da je došao kraj njihovog braka nakon 27 godina, a jedno od prvih pitanja koje se postavlja jeste - ko će šta dobiti nakon razvoda.\nBogatstvo Bila Gejtsa početkom 2021. godine procenjeno je na oko 130 milijardi dolara, ali nije samo novac u pitanju. Gejts poseduje neke zaista spektakularne stvari, pa nema sumnje da će ovaj razvod biti jedan od onih o kojem će tek biti pisano i pričano, bar kada je u pitanju podela imovine.\nDok je bio prvi čovek Majkrosofta, Gejts je često na putovanja išao privatnim avionom marke „Bombardier BD-700“ u koji može da sedne 19 osoba. Iako više nije na čelu kompanije, Gejts još uvek često putuje, pa je izvesnije da će njemu pripasti vazduhoplov.\nBil Gejts oko desetak vozila, a poznat kao pasionirani ljubitelj Poršea, u svom voznom parku ima Porše 911, Porše 930 turbo, Porše 959, Porše Tajkan, Mercedes S klasu i 500SL, BMV 7, kao i Teslu model X. Interesantno, svoje mesto je našao i jedan Ford Fokus.